Ўзбекистон Республикаси Президентининг “Муборак Рамазон ойини муносиб тарзда ўтказиш тўғрисида”ги қарорига мувофиқ бу ойни тинчлик-хотиржамлик ва кўтаринки руҳиятда ўтказиш учун барча тегишли ташкилотлар астойдил хизмат қилмоқдалар.\nШу муносабат билан Тошкент шаҳар Ички ишлар Бош бошқармаси жойларда йўл ҳаракати хавфсизлигини таъминлаш, автоҳалокатлар ва бошқа нохушликлар юз беришининг олдини олиш ҳамда йўлнинг қатнов қисмида автомобиллар тирбандлиги келиб чиқишига йўл қўймаслик мақсадида Тошкент шаҳрида таровеҳга келган намозхонлардан масжидлар атрофи ва масжид ҳудудидан 150 метр масофагача бўлган узоқликда автомобилларни қўймасликларини сўрайди.\nМасжидлар атрофида автомобилларнинг бетартиб қўйиб кетилиши натижасида бир қанча ноқулайликлар туғилмоқда, йўллар беркилиб қолиб, ҳаракатланаётган автомобилларнинг ўтишига қийинчилик туғдирмоқда.\nАзизлар, барчамизнинг мақсадимиз, бу улуғ ойни хурсандчиликда, ҳаловатда ўтказишдир. Шундай экан, бизнинг хавфсизлигимиз, хотиржамлигимиз учун ўрнатилаётган тартиб-қоидаларга риоя қилайлик.\nДругие материалы в этой категории: « “Араб тили” ўқув курси тингловчилари учун давра суҳбати ташкил этилди\tЖазоир телевиденияси рамазон ойида Ўзбекистон ҳақида кўрсатувларни эфирга узатади »


Мухлис фикри: "Ўйиндан завқ олдим ва уйга аъло кайфиятда кетяпман" / CHAMPIONAT.asia\n14:42"Интер" - "Байер" учрашувидан фотогалерея 0 14:40"Реал" Эдегорни ижарадан қайтармоқчи 0 14:17"Валенсия"даги икки одамда коронавирус аниқланди 0 14:14Превью. "Локомотив" бугун Қозонда меҳмон бўлади 2 13:56«Бунёдкор» клуби раҳбариятида ўзгариш бўлгани расман тасдиқланди 8 13:50Карикатура: Левандовски жорий мавсум Лондон клубиларига кун бермади 5 13:29Мирзаев билан "Бунёдкор" нимага эришди? 19 13:27Olamsport: Ўзбек боксчилари учун ишланган видеороликлар, Петр Яннинг катта сурати ва бошқа хабарлар 0 13:20Спортчилар ижтимоий тармоқларда 0 13:18"Лацио" Регилон учун курашишга тайёр 0 13:02Ғалабадан сарҳуш Фернандеш, Погбадан антиқа ҳаракат. "Манчестер Юнайтед" - "Копенгаген" учрашувидан фотосуратлар 2 12:50"Челси" Тальяфико билан музокараларни бошлашга тайёр 3 12:28Луиш Каштру: "Эртага қийин ўйин бўлади" 0 12:04Бугун Шацких жамоаси "Зенит" билан ўйнайди. Превью 9 12:01Марсель Коллер: "Шахтёр"нинг мудофаасини енгишга ва голлар уришга ҳаракат қиламиз" 0\nМухлис фикри: "Ўйиндан завқ олдим ва уйга аъло кайфиятда кетяпман"\nТеглар : ОЧЛАл Ваҳда Локомотив\n"Локомотив" - "Ал Вахда" учрашувини кўриш учун келган мухлислар фикри билан қизиқдик.\nЎйинга бироз кеч қолдим. Аниқроғи, роппа-роса 16:00да трибунага кириб келдим. Келганимда, ҳар бир жиҳат учрашув ичидаги ва атрофидаги кичик воқеа ва ҳодисаларга ҳам эътибор қаратдим. Стадион атрофида Европа стандартларидан ўрнак олган ҳолда касса ва хавфсизлик ходимлари ажойиб ишлашди.\nЎйингоҳга кираверишда тартиб жуда ҳавас қиладиган тарзда йўлга қўйилган. Кайфиятим кўтарилган ҳолда ўз ўрнимни топиб, аста-секин жойлашаётганим пайтда "Локомотив" футболчилари хурсанд қилишди. Анзур Исмоилов боши билан зарба берди, Тимурхўжа Абдуҳолиқов эса дарвозага тўпни йўллади. Бошланиши чакки эмас, дедим ичимда.\nМуҳлислик маданияти ҳам ўсганлиги ва жамоанинг ҳар бир футболчисини ўзига ҳос услубда қўллаб-қувватлаб турилгани ва керакли пайтда далда бера олгани кўнглимни янада кўтариб юборди.\nЎйин ўрталарида учрашувга келган мутахассисларга кўзим тушди. Ўзбекистон миллий терма жамоаси мураббийлар штаби ва Равшан Ҳайдаровни баҳсни жиддий кузатиб борганликларини гувоҳи бўлдим. Дарвоқе, беллашувдан сўнг, Тимурҳўжа Абдуҳолиқов миллий терма жамоамизнинг март ойидаги йиғинига чақирилганлигидан хабар топдим. Умуман, Диёр Туропов, Сардор Мирзаев каби футболчилар ҳам менда илиқ таассурот қолдиришди. Уларни ҳам яқин орада Ўзбекистон МТЖ либосида кўриб қолсак ажаб эмас. Жамшидда (Искандеров) яхши техника бор. Бугун у ўзининг ёрқин ўйинини кўрсата олмади. Лекин, Жамага ишонаман, у ҳали ўзини айёрона паслари орқали ўз ўйинини топиб олади.\nУчрашувнинг 90+3-Дақиқасида Исломнинг (Тўхтахўжаев) жаримадан йўллаган супер зарбасига қойил қолдим.\nУмуман ўйин ҳақида фикрим ижобий. Бугунги "Локо" ва "Ал Ваҳда" жамоалари тўқнашувидан завқ олдим. "Локомотив" ўсишда давом этса, бу йилги ОЧЛда ушбу жамоадан юқори натижаларни кутишимиз мумкин. Хато ва камчиликлар етарли. Лекин, мавсум бошида бу ҳар қандай клубда содир бўладиган вазият. Баракалла! Мен жуда хурсандман, уйимга аъло кайфиятда кетяпман. Раҳмат йигитлар! Бугун сизларнинг кўзиингизда иштиёқни кўрдим.\nЭртага "Пахтакор"дан ҳам камида шундай ўйин кутиб қоламан. Ҳалқаро мусобақада ҳамюртларимизга омад тилайман!\nТТЗ даҳасида истиқомат килувчи "Локо" мухлиси ва СА ўқувчиси Абдусамат\nПревью. "Локомотив" бугун Қозонда меҳмон бўлади 2


Ўзбекистоннинг АҚШдаги элчиси Жавлон Ваҳобов бошчилигидаги делегация Миссисипи штатининг янги губернатори Тейт Ривзнинг инаугурацияси маросимида иштирок этди. Маросим штат пойтахти ҳисобланмиш Жексон шаҳрида бўлиб ўтган. Бу ҳақда “Дунё” ахборот агентлиги хабар берди.\nШтатнинг 65-губернатори бўлган Ривз 2019 йил 5 ноябрдаги губернатор сайловларида ғалаба қозонган. У 2004 йилдан бери штат маъмуриятида ишлаб келган, 2012-2020 йиллар давомида губернатор ўринбосари лавозимини эгаллаб келган.\nЎзбекистон делегациясининг Жексонга ташрифи давомида губернатор офиси вакиллари, штатнинг собиқ губернатори Фил Брайант, штатнинг иқтисодиёт ва қишлоқ хўжалиги вазирлари Глен Макколух ва Энди Гибсон билан учрашувлар бўлиб ўтган.\nМиссисипи губернатори офиси Ўзбекистон билан савдо-иқтисодий ва инвестицион соҳаларда ҳамкорлик алоқаларини кенгайтиришни давом эттиришга тайёрлигини таъкидлаб ўтган. Шунингдек, Тейт Ривзнинг жорий йил октябрида Ўзбекистонга ташриф буюриши бўйича келишувга эришилган.\nУчрашувда Миссисипининг собиқ губернатори Фил Брайант 2019 йил майида Ўзбекистонга уюштирган ташрифини илиқ хотиралар билан эслаб ўтган.\n“Мен учун Ўзбекистон мустақилликка эришгандан кейин унга ташриф буюрган биринчи америкалик губернатор бўлиш шарафлидир. Янги Ўзбекистон – бу жадал ривожланаётган ислоҳотчи давлат бўлиб, у бутун минтақанинг кун тартибини белгиламоқда ва дунёдаги бошқа давлатларга муносиб ўрнак бўлиб хизмат қилмоқда”, деб таъкидлаб ўтган Брайант.


Мураббийликдан прокурорликкача. Ёхуд афсонавий футболчининг силлиқ кечмаган ҳаёти ҳақида - Халқ сўзи\n15:05 15 Сентябр 2020 Спорт\nЁши улуғ футбол мухлисларига Давид Кипиани деган ном яхши таниш. Аммо Тбилисининг «Динамо» клуби ҳамда СССР терма жамоаси аъзоси саналган бу афсонавий футболчининг фаолияти, ҳаёти силлиқ кечмаганини ҳамма ҳам билавермайди. Келинг, барчасини бошдан ҳикоя қила қолайлик.\nДавид 1951 йилда шифокорлар оиласида туғилган. Тбилисидаги 35- футбол мактабида таҳсил олган.1968 йилда Грузия ўсмирлар терма жамоаси таркибида Сочида ўтказилган «Умид Кубоги» турнирида ғолиб чиққач, Тбилисининг «Динамо» клуби ўринбосарлар таркибига қабул қилинган. Шу билан бир вақтда Тбилиси политехника институтига ўқишга кирган. Аммо химик бўлишга иштиёқи йўқлигини англаб, ТДУнинг юридик факультетида ўқишни давом эттирган. Икки йил Грузия пойтахтининг бошқа бир жамоаси — «Локомотив»да ўйнагач, «Динамо»га қайтган. 1971 йилда шу жамоа сафида илк ўйинини ўтказган. Тез орада СССР терма жамоасига таклиф қилинган. Бироқ йиғинлар чоғида тиззасидан жароҳат олгани унинг фаолиятига салбий таъсир кўрсатди. Тўғри, кейинроқ ҳам мамлакат терма жамоаси мураббийлари эътиборида бўлди. Аммо ўша кезларда собиқ иттифоқ терма командасини Валерий Лобановский, Константин Бесков каби таниқли мураббийлар бошқаришган. Уларнинг бири Киевнинг «Динамо»си, иккинчиси эса Москванинг «Спартак» клуби ўйин услубини терма жамоага сингдиришга уринар, тактикамизга мос тушмайди, деган важ билан Давид Кипианини кўпинча захира ўриндиғида қолдиришарди. Шу боисдан қаҳрамонимиз терма жамоа сафида жуда кам — атиги 19 марта майдонга тушди. Шунга қарамай 7 та гол киритди. Шунингдек, олимпия терма жамоасидаги 2 та учрашувда 2 та гол муаллифи бўлди. Шу икки далилнинг ўзиёқ Давид Кипианининг ўта маҳоратли ўйинчи бўлганидан дарак беради.\nКипиани ўйинни ташкил этиш фазилатига эга диспетчер футболчи эди. Майдонни жуда яхши кўрарди. Сафдошларини қойилмақом тарзда тўп билан таъминлаш устаси саналарди. Техникаси юқори, зарбаси кучли эди.Унинг майдондаги ҳаракатларини кўриш учун стадионга атайин келадиган мухлислар сон-саноқсиз эди. Дарвоқе, собиқ иттифоқ чемпионати доирасидаги учрашувларда у Тбилисининг «Динамо»си таркибида Тошкентга ҳам бир неча бор ташриф буюрган, «Пахтакор»га қарши тўп сурган. Тўпни ўз измига бўйсундира билган бу футболчининг имкониятларидан собиқ иттифоқ терма жамоасида оқилона фойдаланилмаганини унинг ўйинини мунтазам кузатиб борган кишилар ҳали-ҳануз афсус билан эслашади. Бунга бир жиҳатдан жароҳат ҳам халал берди. Масалан, 1981 йилда оёғи лат еди. Оқибатда 1982 йилги жаҳон чемпионатига бора олмади. У катта футболдаги фаолиятини тугатганида халқаро тоифадаги спорт устаси, СССРда хизмат кўрсатган устаси унвонларига эга эди.\nШундан сўнг Кипиани мураббийликда ўзини синаб кўрди. 1983 йилнинг охирида афсонавий Нодар Ахалкатси ўрнига «Динамо» (Тбилиси) жамоасига бош мураббий этиб тайинланди. Жамоа аста-секинлик билан чемпионатдаги мавқеини тиклай борди. Аммо 1986 йилда уни мураббийликдан четлаштиришди. Ажабланарлиси, бунга жамоа қайд этаётган натижалар эмас, балки Кипианининг турмуш ўртоғидан ажрашгани сабаб бўлди. Ўша пайтдаги тузум таомилига, аниқроғи мафкурасига кўра, шундай йўл тутилди. Ваҳолонки, бу пайтда жамоа чемпионатда бошқа бир команда билан 3-4- ўринларни бўлишиб турганди.\nОқибатда Кипиани ишсиз қолди. Аммо сандиқда сарғайиб ётган дипломи жонига ора кирди, дўстларининг кўмаги асқатди. Тез орада у СССР Бош прокуратурасига ишга қабул қилинди. Бу нуфузли ташкилотда Кипиани умумий назорат бўлими бошлиғининг ўринбосари вазифасида ҳам ишлади. Лекин ҳаётининг энг қайноқ дамларини футболга бағишлаган киши «миллионлар ўйини»дан қандай қилиб узоқлашсин? Хуллас, 1988 йилда прокуратурадан бўшади ва Тбилисининг «Динамо»сига бош мураббийлик қилишга киришди. Кейинчалик эса Кипрнинг «Олимпиакос» клубини бошқарди. Бироз муддат ўтгач, ватанига қайтиб, яна «Динамо»га, сўнгра Грузия терма жамоасига бош мураббийлик қилди.\n2001 йилнинг 17 сентябри грузин футболига оғир йўқотишни олиб келди. Кипиани автоҳалокатга учради. Шифохонага етмай туриб вафот этди. Айрим гап-сўзларга қараганда, машинасида катта тезликда кетаётган Кипиани қўл телефонида гаплашаётиб, автоуловни бошқара олмай қолган. Автоҳалокат содир бўлишидан бир неча сония аввал унда инфаркт рўй берган, деган тахминлар ҳам бор.\nМақоламиз якунида бу истеъдод эгасининг ютуқларини ёдга олмоқчимиз. У қадрдон "Динамо”си билан 1978 йилда собиқ СССР чемпиони бўлганди. Шу чемпионатнинг кумуш ва бронза медаллари соҳиби эди. Икки бор мамлакат кубогини боши узра кўтарганди.1981 йилда «Динамо» таркибида Европа Кубок эгалари Кубоги соҳибига айланганди. 1976 йилги Олимпиадада бронза медалини қўлга киритганди. Худди шу йили мамлакат терма жамоаси билан ёшлар ўртасидаги Европа чемпионати ғолиби бўлганди. У 1977 йилда мамлакатнинг энг кучли футболчиси, деб топилган. Мавсумнинг энг кучли 33 футболчиси рўйхатидан 6 марта ўрин олган. 115 та гол киритган ҳолда Григорий Федотов клуби аъзолари сафига қўшилган.\nКипиани икки бор уйланган. Уч ўғли бор.\nҲайит байрами куни Тошкентда жамоат транспорти 04:00дан ишлашни бошлайди


Курашчимиз ЖЧда бронза медали учун беллашади\n4 июля, 2018, 18:20\nХабар берганимиздек, айни кунларда Хорватиянинг Загреб шаҳрида ўсмирлар ўртасида жаҳон чемпионати бўлиб ўтмоқда. Мусобақанинг биринчи кунида ҳамюртимиз Жамшид Маъруфов 55 килограммгача бўлган вазн тоифасида олтин медални қўлга киритган эди.\nБугун кечадиган баҳслар ҳам термамиз омадли якунланиши мумкин. 45 кг.гача вазн тоифасида кураш олиб бораётган Шаҳбоз Комилов бронза медали учун гиламга чиқади. Комилов дастлаб ҳиндистонлик рақибини доғда қолдирган эди. Бироқ чорак финалда арманистонлик курашчига имкониятни бой бериб қўйди. Рафаэль Харутюнян финалгача боргани учну юртдошимизда шоҳсупага кўтарилиш имконияти пайдо бўлди.\nЎтиш баҳсида озарбайжонлик Канан Хейбатов ҳам мағлуб этилгач, кечки дастурда бронза медали учун америкалик Чэнс Рассел Лэймерга қарши курашадиган бўлди.


Нақибуллоҳ Файиқ: Абдулрашид Дўстум Толибонга қарши курашиш учун Туркия сафаридан қайтиб келди\n10:49 / 15.07.2015\nАфғонистоннинг Маймана шаҳри атрофидаги Пуштункот ва Ямоқ қишлоқлари Толибон жангариларидан тозаланди; айни пайтда бошқа аҳолижойларни қайтариб олиш учун кураш кетмоқда. Бу ҳақда парламентнинг ўзбек миллатвакили (депутати) доктор Нақибуллоҳ Файиқ ахборот берди.\nБир неча ой мобайнида Афғонистоннинг шимолий вилоятларидаги асосан ўзбеклар ва туркманлар яшайдиган туманлари жангарилар қўлида қолган эди. Афғонистон президентининг ўринбосари генерал Абдулрашид Дўстум бу борада вазиятни ўнглаш учун Мустақил мудофаа лойиҳасини таклиф қилган эди. Аммо, маҳаллий матбуотда ёзилишича, бу таклиф эътиборга олинмаганлиги сабабли Рамазон ойида юқорида айтилган ҳудудларда қуролли тўқнашувлар содир бўлди.\nНақибуллоҳ Файиқнинг айтишича, Абдулрашид Дўстум Туркия сафаридан қайтиб келишга мажбур бўлди ва Фарёб вилоятида Толибонга қарши ҳарбий амалиётларга шахсан раҳбарлик қилди.\nИлгари Абдулрашид Дўстум ўз чиқишларидан бирида “Тирик эканман, Ўзбекистонга ва Туркманистонга Афғонистондан бирорта террорчи ҳамла қилмайди ва Афғонистондаги ўзбек билан туркманни оёқости қилмайди” деб таъкидлаган эди.


Амалдаги Европа чемпионларини унутишимиз мумкинми? Бу гал Португалия ҳақида фикр юритамиз. Чемпион бўлиш қийин, уни ҳимоя қилиш эса янада мушкул. Сабаби, ҳар бир жамоа ўзига қарши амалдаги чемпион ўйнаётганини ҳис қилган ҳолда, бор кучини ишга солади ва максимал эҳтиёткор ўйин намойиш этади.\n5 йил аввалги мусобақада 7та ўйинда дарвозани қўриқлаган посбон 4та «қуруқ ўйин» ва 21та сейвни ўз ҳисобига ёздириб қўйганди. Ҳар бир ўйинда ўртача 3та яққол голни олиб чиққан кипер кучсиз бўлиши мумкин эмас.\nГрециядаги муваффақиятли фаолиятидан сўнг, ўз ватани миллий жамоасига бош мураббий этиб тайниланган Сантуш тез орада жуда муҳим титулларга жамоасини етаклаб бора олди. Табиатан жуда сокин ва хотиржам мураббий медиаоламда у қадар фаол бўлмагани сабабли топ-мураббийлар билан бир қаторда кўрилмайди. Аслида, унинг маҳорати ва иш тажрибасини барча эътироф этади, натижалар ҳам бунга исбот бўлиб турибди.


Душанбе ва Ашхобод ўртасида тўғридан-тўғри авиақатнов йўлга қўйилиши мумкин\n16:05 / 08.06.2017\nКелаётган душанба куни Ашхободдан Душанбега 24 йил ичидаги илк самолёт парвоз қилади. Бу махсус рейс бўлиб, Тожикистон пойтахтига Туркманистондан бўлган расмий делегацияни олиб боради. Бироқ, айнан шу рейс икки пойтахт ўртасида 1993 йилда тўхтаган мунтазам авиақатновнинг тикланишига замин яратиши мумкин.\nТожикистонга келадиган Туркманистон делегацияси таркибида мамлакат авиация ҳукумати, «Туркманистон» авиакомпанияси, Туркманистон тадбиркорлар ва саноатчилар иттифоқи, туристик корхоналар вакиллари бўлади.\n«АП» маълумотига кўра, туркман делегацияси Душанбега бир кунлик ташрифи давомида тожик томони билан Ашхобод-Душанбе-Ашхобод тўғридан-тўғри авиарейсини очиш имкониятини муҳокама қилади. «Тожикистон ва Туркманистон пойтахтлари ўртасида авиақатнов 1993 йилда тўхтаган», - дейишган Тожикистон транспорт вазирлигидагилар.\nТаъкидлаб ўтиш жоизки, Тожикистон ва Туркманистон ўртасида виза режими амал қилади. Ашхободга бориш учун эса Истанбул орқали парвоз қилиш талаб этилади.\nТуркманистон Тожикистон авиарейс


Хозирги вақтда: 15 окт 2019, 16:02\nАссалому алайкум. Инсон қилаётган ишларини нотўғри, гуноҳ эканлигини билатуриб ўзини тўхтата олмаса, нима қилса бўлади? Аллоҳга шукур намозларимни ўқийман, нафл рўзалар тутаман, баъзан таҳажудга ҳам тураман. Шайх хазратларининг китобларини ўқийман, ҳозирда "Руҳий тарбия" китобини бошладим...\nМавзу: Ҳомиладан сақланиш\nАссалому алайкум. Мен ҳомиладан сақланиш учун бачадон ички воситаси (спираль) қўйдиргандим, шундан кейин ҳайз цикли бузилди. Қизил қон келишидан олдин 3-4 кун тўқ рангли ажралма келади. Охирида яна шу ҳолат такрорланади. Ҳисоблаганда бундай кунлар 2 ҳафтага тўғри келяпти. Қайси кунгача намо...


Ташкент, Узбекистан (UzDaily.uz) – Ўтган йили 28 – март санасида фаолият бошлаган мудофаа вазирлиги маънавият ва маърифат маркази қошидаги “Турон” театр студияси бир ёшга тўлди. Ўтган қисқа муддат ичида теарт жамоаси “Жалолиддин Мангуберди”, “Кеч куз таронаси”, “Насриддин Афанди”, “Ўлан”, “Амир Темур”, “Сарвқомат дилбарим”, “Бардош” каби кўплаб тарихий ва бадиий асарларни сахнага олиб чиқишга улгурди. Шу каби маълумотлар театрнинг бир йиллик фаолият сарҳисобига бағинланган тадбирида маълум қилинди. Берилган маълумотларга қараганда, истеъдодли санъаткорлардан таркиб топган жамоа томонидан яратилган барча спектакллар мавзу долзарблиги, бугунги кун муаммоларига жавоб бера олиши билан томошабинни қизиқтирган.\nСўз исботи билан дейишганидек, тадбир давомида бадиий раҳбар Сайфиддин Мелиев бошчилигидаги труппа чет эл адабиётининг таниқли намоёндаси Нодар Думбадзе асари асосида саҳналаштирилган “Яшаш учун кечикма” спектаклини ташриф буюрганларга ҳавола этди. Янги мавсумни бошлаб берган мазкур саҳна асарида актёр ва актрисалар томонидан инсонларнинг мураккаб тақдири ва оғир ҳаёт йўллари маҳорат ила акс эттирилади.\nМанба: Мудофаа вазирлиги.


Газетанинг маълумот беришича, шу кунга қадар 15 та мамлакат ва 11та аҳоли доимий яшайдиган ҳудудда коронавирусга чалиниш билан боғлиқ ҳолат қайд этилмаган. Бу рўйхатдан Комор ороллари, Кирибати, Лесото, Маршалл ороллари, Микронезия Федератив Штатлари, Наури, Палау, Сулаймон ороллари, Тожикистон, Тонга, Туркманистон, Тувалу, Вануату ва Шимолий Корея жой олди.\nПиткэрн, Авлиё Елена, Кўтарилиш ва Тристан-да-Кунья ороллари (Буюк Британия), Америка Самоаси (АҚШ), Уоллис ва Футуна ороллари (Франция), Шпицберген (Норвегия), Рождество ва Норфолк, Кокос ороллари(Австралия), Ниуэ,Токелау, Кук ороллари (ЯнгиЗеландия) коронавирус етиб бормаган аҳоли доимий яшайдиган ҳудудлар деб топилди.\nШу билан бирга, айрим давлатлар касалликка чалиниш билан боғлиқ ҳолатлар ҳақида шунчаки хабар қилмаяпти, деб ҳисобланмоқда. Масалан, Жанубий Кореяда 10 мингдан ортиқ киши касалликка чалингани ҳолда, Шимолий Корея мамлакатда ҳеч ким коронавирус юқтирмаганлигини таъкидлаб келмоқда. Тожикистон эса касаллик тарқалиш ўчоғи бўлган Хитой билан чегарадош.


Шотландия клублари Англия футбол лигасига қабул қилиниши эҳтимоли рад этилди\n22:54 / 22.09.2016\nШотландиянинг "Селтик" ва "Глазго Рейнжерс" жамоалари Англия футбол лигасига қабул қилиниши ҳақидаги хабарлар тасдиқланмади. Бу ҳақда Англия футбол лигаси пресс-релизида маълум қилинди.\nБундан олдинроқ Telegraph нашри инглиз клублари Англия футбол лигаси таркибидаги жамоалар сонини ҳозирги 72тадан 80тагача кўпайтириш (профессионал лигалар) борасида музокара ўтказгани ҳақида хабар қилганди. Натижада бешинчи профессионал дивизион ҳам пайдо бўлиб, унга Шотландиядан ҳам жамоалар қабул қилиниши мумкинлиги айтилди.\n"Селтик" ва "Глазго Рейнжерс" Шотландиянинг етакчи жамоалари саналади. "Селтик" миллий чемпионатда 47 марта, "Рейнжерс" эса 54 марта ғолиб чиққан.\nАнглия футбол лигаси 1888 йилда ташкил этилган. 1950 йилгача 4 дивизиондаги иштирокчи жамоалар сони 92та эди. Айни вақтда олий дивизион - Англия премьер-лигасида 20та жамоа иштирок этади. Бу лига Англия футбол лигаси таркибига кирмайди, лекин футбол лигалари ва премьер-лига ўртасида боғлиқлик сақланиб қолган.\n«Селтик»нинг 69 ўйиндан иборат мағлубиятсиз серияси тўхтатилди\n08:30 / 18.12.2017\n«ПСЖ» ва «Бавария» муддатидан олдин вазифани уддалади\n08:35 / 01.11.2017\nЕЧЛ, «В» гуруҳи. «ПСЖ» «Бавария»ни, «Селтик» «Андерлехт»ни «ер тишлатди»\n02:06 / 28.09.2017


22 май 2022, Тошкент вақти: 18:33\nҚирғизистонда сиёсий хаос ҳукм сурмоқда – парламент ҳеч бир иш қилмаяпти, бош вазир, вазирлар ҳамда қатор давлат идоралари ва маҳаллий органлар раҳбарлари ўз вазифаларини тарк этишди. Бу ҳақда Қирғизистон юристларининг 8 октябрь куни ёйинланган мурожаатномасида айтилган.\nҲуқуқшунослар бу хаос муҳити криминал гуруҳларнинг давлат ва муниципал идораларни эгаллаб олишига, ўзини ўзи бирор лавозимга тайинлаб олишига ҳамда давлатга оид ва хусусий мулкни талон-торож қилишига олиб келганини таъкидламоқдалар.\n“Биз президентни Қирғизистон Конституциясининг 66-моддасига мувофиқ равишда ўз хоҳиши билан истеъфога чиқишга чақирамиз. Сизнинг истеъфоингиз мамлакатни ва қирғизистонликларни етилиб келаётган сиёсий, ҳудудлараро ва милларлараро тўқнашувлар эскалациясидан сақлаб қолиши мумкин. Биз сизни Қирғизистон халқи учун, мамлакатдаги тинчлик-осойишталик учун, қирғизистонликларнинг ҳаётини сақлаб қолиш учун оқиллик ва олижаноблик кўрсатишга чақирамиз”, дейилади юристлар мурожаатномасида.\nУлар парламент бош вазирликка барча номзодларни кўриб чиқиш ва ҳукумат таркибини тасдиқлаш учун зудлик билан йиғилиш ўтказиши, МСК эса такроран парламент сайлови ўтказиш тўғрисида қарор қабул қилиши лозимлигини қайд этишган.\nМазкур мурожаатнома остига юристлар Чўлпўн Жақупова, Гулнара Қалиқова, Сания Тўқтўғазиева, Таттибубу Эргешбаева, адвокатлар ўқув маркази, “Фарғона водийсининг чегарасиз юристлари”, Адвокатлар кенгаши ва бошқа ташкилотлар имзо чекишган.\nҚирғизистонда 4 октябрь куни бўлиб ўтган парламент сайловидан кейин сиёсий бўҳрон вужудга келган. Сайлов натижаларини бекор қилиш талаби билан бошланган норозилик акциялари тартибсизликларга айланиб кетган. 6 октябрга ўтар кечаси намойишчилар президент аппарати ва парламент фаолият юритадиган “Оқ уй”ни эгаллаб олишган.\nПрезидент Сўўрўнбай Жээнбеков мамлакатдаги воқеаларни “ҳокимиятни эгаллаб олишга уриниш” ўлароқ баҳолаган ва Қирғизистоннинг легитим раҳбари бўлиб қолаётганини билдирган. Бу орада Бишкекда турли сиёсий кучлар ўртасида ҳокимият учун кураш авж олган.\n6 октябрь куни Бишкекдаги “Дўстуқ” меҳмонхонасида парламентнинг 20 чоғли депутати йиғилиб, ўз йиғилишларини парламентнинг навбатдан ташқари мажлиси, деб аташган. Йиғилишда депутатлар “Бир бўл” фракцияси аъзоси Миқтибек Абдилдаевни парламентнинг янги спикери этиб сайлашганини билдиришган. Шундан кейин йиғилиш иштирокчилари Абдилдаев раислигида бош вазир лавозимига Садир Жапаров номзодини маъқуллашган.\n7 октябрь куни депутатларнинг бир қисми Бишкекдаги меҳмонхоналардан бирида яна йиғилишган. Депутат Рискелди Мўмбеков Озодликнинг қирғиз хизматига учрашувга 40 депутат келганини маълум қилган. Унга кўра, кворум бўлмагани туфайли депутатлар йиғилиш ўтказишолмаган ва мамлакатдаги вазият юзасидан ягона фикрга келиша олмаган.\nБу орада куни кеча бир гуруҳ депутатлар томонидан бош вазирликка номзоди маъқулланган Садир Жапаров 8 октябрь куни Бишкекда бўлиб ўтган митингда қилган чиқишида Сўўрўнбай Жээнбеков бир депутат орқали унга президентликдан ўз ихтиёри билан кетиш ниятида эканини билдирганини айтган.\nБу борада С. Жээнбековнинг ўзи ёки унинг аппарати ҳали изоҳ берганича йўқ.


Тушда ГУЛ » Tush tabiri, tushlar tabiri, тушлар таъбири\nТушда гул кўриш кўнгилочар, қувончли хабарларга, роҳатбахш нарсаларга ва яширин ҳаётга, аёл гул кўрса ҳомиладор бўлиш хабарига ишорадир.\nТушда ГУЛ кўрса\nИмом Жаъфар Содиқ Раҳматуллоҳ айтибдирларким, тушида гулни кўриш, 8 нарсага далолат қилгай:\n1. Номаълум иш.\n2. Моли ҳаром.\n3. Ботил ишлар.\n7. Ҳасрат, пушаймон.\n8. Бефойда ишлардан пушаймонлик.\nЁш киз учун турмушга чиқишга, бўйдоқ йигит учун севинчли хабарга, оилалилар учун меҳмон ва қувончга сабаб бўладиган шартномаларга ишора ҳисобланади.\nТушда бир қучоқ чиннигулни кўриш, гулларни одам- арга тарқатиш ўша инсондан фақат яхши ном қолишидан далолат беради.\nГулоб кўриш меҳмон, умр йўлдош ва фарзандга ишо- радир. Гул мойи хотира кучлигига, зийраклик, камтарлик, хушфеъл инсон билан яхши ҳаёт кечиришга ишорадир.\nТушда ГУЛОБ (2)\nИбн Сийрийн айгибдирларким, ҳар ким тушида гулобни кўрса ва баданига сурса, тан-сиҳатлик топгай. Агар гулобни одамларга берса, олиб бўлса, одамлар унинг илмидан баҳра олгайлар, оламга номи яхши сифат билан шуҳрат топгай.\nИбн Сийрийн айтибдирларким, ҳар ким тушида дарахт- ларнинг гуллаганини кўрса, агар ўз вақтида бўлса, кўп манфаат ва хурсандлик топгай. Анорнинг гулини кўрса, яхши хотин олгай, агар дарахтнинг гулини ҳидласа, одамлар уни мақтагайлар.\nШИША ИДИШ Тушда кўрса\nИбн Сийрийн айтибдирларким, ҳар ким тушида шиша идишни қуруқ кўрса ва қўлига олса, молсиз хотин олгай. Агар шишанинг ичида ёғ, гулоб, атир ёки шунга ўхшаш хушбўй нарсаларни кўрса ёки ичса, ёхуд баданига сурса, далил бўлгайким, молдор, диндор, диёнатли хотин олгай ва ундан кўп баҳраманд бўлгай. Агар тушида қўлидаги шишаси синса ёки йўқолса, хотини ҳалок бўлгай ёки талоқ қилгай.\nТушда атиргул кўриш гўзаллик, софлик, эътибор ва шараф, солиҳ инсонларга ишорадир. Тушда атиргул ҳидламоқ меҳмон ёки мактуб келишидан далолат беради.\nҲар ким тушида боғни кўрса, унга сув берса, хотиН олгай ёки хотинга яқинлик қилгай. Агар шафтоли экса, Аллоҳ таоло илмпарвар фарзанд ато этгай. Гулдаста райҳонларни бут қилиб турса, фарзанди доно, оқил кишн бўлиб етишгай.\nАгар ўзини боғ-роғли кўрса ёки биров унга боғ берса, далил бўлғайким, унга молдор ва соҳибжамол хотин насиб қилгай. Агар ўз қўли билан бог обод қилиб, унинг мевасидан ўзи еса, яхши хотин олгай ва яхши фарзандлар ато қилгай.\n« тушда зирак, sirg’a ko’rsa\nТушда игна кўрса »


19 сентябрь, 2019, 00:55 1473\n"Навбаҳор" ярим ҳимоячиси Азиз Ибрагимов "Пахтакор"га қарши ўйин ва бош мураббий Андрей Канчельскис ҳақида фикр билдирди.\n19-турнинг марказий учрашувида «Навбаҳор» ўз майдонида «Пахтакор»га ютқазиб қўйди ва ушбу беллашув ҳақида ҳар ким ўз муносабатини билдирди. Умуман олганда, учрашув кутилганидек, кескин курашлар остида ўтди. Гарчи «Навбаҳор» ёмон ўйнамаган бўлса-да, яна ютқазиб қўйди. Лекин жамоада маҳоратли футболчилар йиғилган ва улар албатта вазиятни ўнглай олишига ишонса бўлади. Ҳар ҳолда клубнинг курашаётган мақсади ҳам жиддий. Мисол учун Азиз Ибрагимовнинг ҳам клубда ўз ўрни бор. «Навбаҳор»га айнан Канчельскиснинг таклифига биноан келган ярим ҳимоячи ўзига билдирилган ишончни оқлаш учун астойдил ҳаракат қилмоқда. Айтиш керакки, ўз навбатида Канчельскиснинг қайтгани футболчиларга ҳам бошқача таъсир қилгани кўриниб турибди. Гарчи «Пахтакор»га кичик ҳисобда имкониятни бой бериб қўйганига қарамасдан, кучли рақибга қарши муносиб кураша олганини таъкидлаш ўринли бўларди. Куни кеча ушбу ўйинчи билан суҳбатда бўлдик.\n- «Пахтакор»га бой берилган ўйин ҳақида нималар деган бўлардингиз?\n- Ўйин роса томошабоп руҳда ўтди. Ўйлайманки, стадионга йиғилган мухлислар ҳам учрашувни кўриб маза қилишди. Масалан, менга ҳам бу ўйин ёқди. Тўғриси, кескин курашларга бой ўтадиган ўйин ўзимга ҳам манзур бўлади. Кўрган бўлсангиз, «Навбаҳор» - «Пахтакор» учрашувида ҳам курашлар кўп бўлди. Бежизга бу жамоа биринчи ўринда эмас. Эътибор бераётган бўлсангиз, рақибларини 4:0, 5:0 ҳисобларида мағлубиятга учратиб келмоқда. Биз бу учрашувда қарши ҳужумлардан фойдаланишни кўзлаб, эҳтиёткорликни биринчи ўринга қўйган ҳолда майдонга тушгандик. Афсуски, ҳимоячимиз йўқ жойдан хатога йўл қўйди. «Пахтакор» ўзи учун юзага келган ягона имкониятдан гол уриб кетди. Лекин бизда бир қатор вазиятлар юз берганди. Дарвоза томон хавфли зарбалар ҳам йўлладик. Аммо гол ура олмадик. Аламлиси, «Пахтакор» битта вазиятдан гол уриб ютиб кетди. Умуман олганда, майдонда яхши ўйин бўлди.\n- Биринчи бўлимдан кейин сизни бошқа футболчига алмаштиришди. Бу нима билан боғлиқ?\n- Тўғрисини айтсам, билмадим. Биринчи бўлимдан кейин мени алмаштириб юборишини ўзим ҳам кутмагандим. Ҳали бунинг сабабини мураббийдан сўрашга ҳам улгурганим йўқ эди. Чунки ўйиндан кейиноқ биз уйга, йўлга чиқиб кетгандик.\n- «Пахтакор»нинг йўқ жойдан гол уришига «Навбаҳор» ҳимоячиси Алижонов сабабчи бўлиб қолди. Айнан унинг хатоси туфайли жамоа аламли тарзда гол ўтказиб юборди. Балки бундай «катта» ўйинлардаги босимга дош бера олмагандир. Ўша хатоси учун унга танбеҳ бердингларми?\n- Жамоамизда ёш футболчилар ҳам кўп. Бундай вазиятда эса танбеҳ бермасдан иложи йўқ. Ўшанда янада хушёр бўлади. Лекин футболда хато қилмайдиган ўйинчининг ўзи йўқ. Масалан, ўзимда ҳам хатолар кўп бўлган. Ҳатто, терма жамоада ўйнаганимда биринчи бўлимдан кейин қизил карточка олиб майдондан чиқиб кетган пайтларим ҳам бўлган. Шунинг учун бехато футболчининг ўзи йўқ. У ёш, тўғри қабул қилиш керак. Алижонов ўйин давомида менинг қанотимда, аниқроғи ортимда тўп сурди. Учрашувдан олдин ҳам унга ҳимояда қоида бузмасдан ўйнагин, жарима майдонимиз ичида рақибларни алдаб юрмагин, тўпни олишинг биланоқ таваккал қилмасдан олдинга Касьянга қараб тепавер деб айтгандим. Аммо барибир у ёшлик қилиб қўйди ва хатоси туфайли ютқазиб қўйдик.\n- Андрей Канчельскис келганидан сўнг мухлисларда яна ишонч пайдо бўлди. Ундан аввал ишлаган Деян Журжевич пайтидаги ҳолат қандай эди ва ҳозир қанақа?\n- Жамоамизда ўзгариш сезилганини «Пахтакор»га қарши ўйинда ҳам билсангиз бўлади. «Пахтакор»дек клубда гол уриш учун деярли имконият бўлмади. Ўша биргина ҳимоячимизнинг хатоси туфайли гол ура олди холос. Канчельскиснинг машғулот ўтказиш жараёнлари кучли. Умуман олганда, йигитларимиз яхши ўйин кўрсатишди.\n- Андрей Канчельскисга таъриф берадиган бўлсак, у ҳақида нима деган бўлардингиз?\n- Ўзи ҳам футбол ўйнаган, айниқса, Англияда муваффақият қозонган. У фаолияти давомида юлдузли мураббийларни кўрган ва улар билан бирга ишлаган. Доим бош мураббийнинг ёрдамчисига ҳам кўп нарса боғлиқ. Канчельскис билан Беленковни кучли мутахассислар деб биламан. Канчелськис жамоани жанговор ҳолатга келтира олади. Унинг одамгарчилиги ҳам жуда ажойиб. Бемалол олдига келиб гаплашиб ўтирсангиз бўлади. «Манчестер Юнайтед»да ўйнагани учун унинг Канчельскис деган номи бор. Аммо шунга қарамай, у жуда хотиржам ва камтар инсон.\n- Деян Журжевич ишлаган пайтда асосан муваффақиятсиз натижалар қайд этилди. Футболчилар унинг тактикасига мослаша олмадими ёки бошқа сабаб бўлдими?\n- Журжевич пайтида бизга жисмоний куч етишмасди. Кўпроқ тактикалар устида ишлардик. Натижада иккинчи бўлимда жамоанинг жисмоний тарафдан кучи етмай қоларди. Ҳамма мураббий ҳар хил бўлади. Канчельскиснинг машғулотларида эса маза қилиб роҳатланамиз. Охирги кучимиз қолгунича ишлаймиз. Лекин мураббийлар ҳақида ёмон гап айтмайман. Улар билан минг тортишган ёки жанжаллашган бўлсам ҳам ёмонламайман. Барчанинг омадини берсин дейман. Аммо мураббий ўзгарганидан кейин ўйинларимиз яна бошқача кўриниш оляпти.\n- «Навбаҳор»нинг мақсади жиддий эди. Лекин ҳозирги ҳолатдан кейин жамоа қайси ўринга даъвогарлик қила олади деб ўйлайсиз?\n- Ҳалигача бизда ҳам имконият бор. Айниқса, учинчи ўрин учун охиригача курашамиз. Олдимизда турган еттита учрашувда максимал очколарни қўлга киритишимиз керак.\n- «Пахтакор»нинг чемпионлигини тан олиб, уни табрикласак ҳам бўлаверадими?\n- Ҳа, тан олиш керак, «Пахтакор» кучли. Улар чемпион бўлади.\nЯхши факат Пахтакорга омад тиламагин\nКОНЧЕЛИСКИС гуёки Узбек футболида тартиб-коидаларни барчага бир хил тасирини таминлаб турувчи ва ХАКАМ ларга хам конун-коида борлигини эслатиб турувчи ПОЛИЦИЯЧИСИ.\nКанчельскис қайтгандан кейин Пахта қўйишни бошлаворивсану, Навбахордан кетишинг аниқ сани, бир пайтлар Бухорода ўйнаб юрганингда Навбахор мухлислари тўғрисида ёмон гапларинг эсингдан чиқмагандир?\nНега унда навбахор уз уйида кичик хисобда маглубиятга учради? Сурхон уз уйида пахтакор билан 0:0 уйнаган эди. Буни хаммаси жамоага боглик деб уйлайман.\nНавбахор Пахтакорни уйида 2:2 ўйнаб келди\nШундай экан бу ерда айб жамоада. Жамоа кучсиз\nMing muxlislari ko'p bo'lgani bilan ular maydonda yordam bera olisholmaydi, alamlar...\nMan masalan pahtakorni oyiniga qoyil qolmadim yomoonam tirpila bop ketibdi saldan saaga yiqilvolib yotvolaverib jonga tegdi vaqt chozaverib haqqoniy aytila agar mard muhlis bosela\nO'sha kuni paxtachilar ochiqchasiga qo'rqib o'ynashdi, chempionatda bularni shoxini kimdir qayirishi kerak, misol uchun Navbahor\nKanchiliski boshchiligida mazza qilib yutqazdinglarmi\nТугри. Хар кандай магбулият бари-бир магбулиятдир.\nЧиройли уйин у/н очко берилмайди.\nБу учрашув Арвеладзе у/н чемпионликдан хам кура мухимрок уйин булди. Бу уйинда Канчелискис Шотани шогирдларини булажак ОЧЛ га умуман тайёр эмасликларини, кучли клубларга рубару келганда клубга йигилиб олган юлдуз футболчилари ва тупурарлари хам ожиз чорасиз колишларини, 70 чи минутдан сунг умуман чарчаб майдонда йуколиб, куринмай колишларини тулик исботлаб берди.\nБу мазза килиб ютказиб бериш эмас-да энди.\nАрвеладзе бу уйиндан тулик узига хулоса чикариб шогирдларини ОЧЛ га таёрлаб бориши к/к булади лекин буни уддасидан чикишига сал ишонч камрок сабаби Пахтакорга муносиб ракобатчи йук. Пахтакор пролигада чемпион булиб тугри ОЧЛ га чиккандек булгандан кейин натижани хам шунга ярашасини кутамизми ???


Xiaomi'нинг янги планшетлари ҳақида маълумотлар ошкор бўлди - Terabayt.Uz\nXiaomi'нинг янги планшетлари ҳақида маълумотлар ошкор бўлди\nИнтернет тармоқларида янги Xiaomi Mi Pad 5 планшети ҳақида хабарлар тарқалган эди. Энди FCC рўйҳати ушбу планшет ҳақиқатдан ҳам мавжуд эканлигини тасдиқлади.\n21051182G модель рақамига эга бўлган Xiaomi планшетига оид янги маълумотлар қурилма MIUI 12.5 дастурий таъминотда ишлаши, 22.5 ваттда қувват олиши ҳамда икки тармоқли Wi-Fi имкониятига эгалигини ўз ичига олади.\n5G тармоғи ҳамда Snapdragon 870 чипига эга бўлиши кутилётган Mi Pad 5 Pro ҳақида ўтган ҳафта хабарлар тарқалган эди. Ушбу талқин 11 дюймли LCD дисплейига эга бўлиб, 120Hz экран янгиланиш частотасини қўллаб-қувватлайди. Дисплей резолюцияси 2,560х1,600 пикселни ташкил қилади.\nЭкран, шунингдек, Mi Pad стилус учун қулай бўлган 4.096 босимни қўллаб-қувватлайди.\nMi Pad 5 планшети эса MediaTek Dimensity 1200 чипи ҳамда 8,250 мАс сиғимли аккумулятор билан жиҳозланиши кутилмоқда.\nCNIPA рўйҳатида, шунингдек, планшетлар учун махсус клавиатура ҳам чиқиши айтиб ўтилган. Янги Mi Pad'лар шу ойнинг охирида тақдим этилиши режалаштирилган.\n#Mi Pad 5 Pro #Mi Pad 5


Набий алайҳиссаломнинг умматга шафқатлари | Siyrat.uz\n09:09 Апрель 21, 2012\n«Батаҳқиқ, сизларга ўзингиздан бўлган, сизнинг машаққат чекишингиз унинг учун оғир бўлган, сизнинг (саодатга етишишингизга) ташна, мўминларга марҳаматли, меҳрибон бўлган Расул келди». («Тавба» сураси, 128-оят)\nОяти каримада Расулуллоҳ алайҳиссаломнинг асосий сифатларидан бир нечаси зикр қилинмоқда. Дунё тарихида у Зот алайҳиссаломдек кишиларга марҳаматли, меҳрибон инсон бўлган эмас. Абу Ҳурайра розияллоҳу анҳудан ривоят қилинади:\n«Ҳар бир Набийнинг қабулида шак йўқ дуоси бўлади. Барча Набийлар ўз дуосини қилиб бўлди. Мен ўз дуоимни қиёмат куни умматимга шафоат бўлиши учун беркитиб қўйганман. У менинг умматимдан Аллоҳга ҳеч нарсани ширк қилмай ўлганларга, албатта, етгувчидир», – дедилар».\n«Набий соллаллоҳу алайҳи васаллам Аллоҳ азза ва жалланинг Иброҳим ҳақидаги: «Роббим, албатта, у(санам)лар одамлардан кўпини адаштирдилар. Бас, ким менга эргашса, у мендандир. Ким менга осий бўлса, албатта, Ўзинг мағфират қилгувчи ва раҳимлисан», деган қавлини тиловат қилдилар.\nИйсо алайҳиссалом: «Агар уларни азоблайдиган бўлсанг, бас, албатта, улар Сенинг бандаларинг. Агар уларни мағфират қиладиган бўлсанг, бас, албатта, Сенинг Ўзинг азийз(ғолиб) ва ҳикматли Зотсан», деган эдилар.\n«Аллоҳим! Умматим! Умматим!» – дедилар ва йиғладилар. Шунда Аллоҳ азза ва жалла:\n«Эй Жаброил, Муҳаммаднинг ҳузурига бор. Роббинг билса-да, ундан сени не йиғлатур, деб сўра», деди.\nЖаброил алайҳиссалом келиб, у ҳақда сўради. Расулуллоҳ соллаллоҳу алайҳи васаллам у кишига айтган нарсаларининг хабарини бердилар. Ҳолбуки, унинг ўзи ҳам билар эди. Шунда Аллоҳ:\n«Эй Жаброил, Муҳаммаднинг ҳузурига бор ва:\n«Албатта, Биз сени умматинг ҳақида рози қилурмиз, сенга ёмонлик қилмасмиз», деб айт», деди».\n«Набий соллаллоҳу алайҳи васаллам:«Аллоҳ таоло Ўз бандаларидан бир умматга раҳматини ирода қилса, ўша умматнинг Набийсини ундан аввал қабз қилур. Бас, уни (умматига) фарат ва салаф қилур.\nҚачон бир умматнинг азобини ирода қилса, Набийси тирик турганда азоблаб ҳалок қилур. У назар солиб турганда (умматнинг) ҳалокати ила кўзини қувонтирур. Чунки улар уни ёлғончига чиқарган ва ишига исён қилган эдилар», дедилар».\nАллоҳ таоло мана шундай баркамол сифатларга соҳиб қилган бандаси Муҳаммад Мустафо соллаллоҳу алайҳи васалламни Ўзининг охирги Расули қилиб танлаб олди. Ўша пайтдаги жаҳолат ботқоғига ботган, ғафлат уйқусида қотган инсониятни тўғри йўлга бошлаш учун, уларга охирги ва мукаммал шариатнинг амалларини аввал ўзи бажариб кўрсатиш учун, барчага шахсий ўрнак бўлиш учун худди шу баркамол сифатлар ила сифатланган комил инсон керак эди. Муҳаммад Мустафо соллаллоҳу алайҳи васаллам ана ўша талабларнинг барчасига тўлақонли жавоб берадиган Зот эдилар.\nАввалги мақолаНабий алайҳиссаломнинг саховатлари\nКейинги мақола Набий соллаллоҳу алайҳи васалламнинг ахлоқлари ҳақида


"Тадбиркорларнинг 91 фоизи банк тизимидан мамнун"\nТошкентдаги “Ижтимоий фикр“ жамоатчилик фикрини ўрганиш маркази Ўзбекистон вилоятларида фаолият юрғизаëтган тадбиркорлар орасида ўтказган сўров асосида шундай хулосага келган.\n- Ўзбекистоннинг барча вилоятлари бўйлаб ўтказилди бу сўров. Маҳаллий банк мижозларидан тортиб йирик тадбиркорларгача бўлган қатламни фикрини инобатга олиб шундай хулосага келинди, дейди Озодлик билан суҳбатда “Ижтимоий фикр” маркази раҳбари муовини Марат Ҳожиматов.\nХулосага кўра¸ сўровда қатнашганларнинг 96.1 фоизи мамлакат тижорат банкларида аҳоли омонатлари бўйича таклиф этилаётган хизматлардан қониқишини билдирган.\nРеспондентларнинг 94,3 фоизи ўзбек банкларига ишонишларини, 91 фоизи эса мамлакат банкларида хизматлар юқори савияда эканини айтган.\n“Ижтимоий фикр“ хулосасига кўра, Ўзбекистонда пластик карточка тизими сўнгги йилларда аҳоли орасида оммалашган.\nТошкентлик тадбиркор Равшан Собиров ўз тажрибасидан келиб чиқиб “Ижтимоий фикр“ сўров маркази хулосаларига қўшилишини айтади.\n- Ҳозир Ўзбекистондаги банклар ҳақиқатан ҳам тадбиркорлар ишончини қозонган, десам бўлади. Хоҳлаган пайтда пул қўйишингиз¸ хоҳлаган пайтда¸ хоҳлаган миқдорда омонатингизни олишингиз мумкин. Шахсан мен сўнгги йилларда банкда пул йўқлиги ёки бошқа муаммога дуч келмаганман, дейди Собиров.\nСўровда қатнашганларнинг 80 фоизи пластик карточка тизими тўлов амалиётларида қулай восита эканини таъкидлашган.\nШу билан бирга респондентларнинг аксар кўпчилиги пластик карточкадан фойдаланиш учун Ўзбекистонда тўлов терминаллари етишмаслигини айтиб, улар сонини оширишни таклиф этганлар.\nМарказий Банк маълумотига кўра, Ўзбекистон тижорат банклари томонидан муомалага чиқарилган пластик карточкалар сони 2012 йил 1 январ ҳолатига кўра қарийб 8,276 миллион донани ташкил этган.\nМамлакат бўйлаб 99 688 та тўлов терминали, 312 та банкомат ҳамда 593 та инфокиоск ўрнатилган.\n- Ҳозир пластик карточкалар жуда қулай. Аввалари пластик карточкалар учун терминаллар етишмас эди. Ҳозир вилоятларни билмадим, лекин Тошкентда деярли ҳар бир дўконда тўлов терминали бор. Шунингдек, Интернет банкинг ҳам тўловлар учун жуда қулай. Ҳозир кўпчилик тўловларни Интернет банкинг орқали амалга оширади, дейди тошкентлик бошқа бир тадбиркор Тоҳир ака.\nШунингдек, “Ижтимоий фикр” ўтказган сўровда қатнашганларнинг 90 фоизидан кўпи сўнгги пайтда Ўзбекистонда дистанцион банк хизматлари, жумладан Интернет банкинг, СМС-банкинг, мобил банкинг хизматларидан мамнун эканликларини айтишган ва бундай хизматлар қамровини кенгайтириш лозимлигини қайд этишган.\n“Ижтимоий фикр” сўрови натижалари бўйича Ўзбекистондаги “Микрокредитбанк”, “Агробанк”, “Халқ банки”, “Саноат қурилиш банки”, “Миллий банк”, “Асака банк” етакчи банклар саналади.\nСўровда қатнашганларнинг 92 фоизи мазкур банкларда тадбиркорлик субъектларига микрокредитлар ажратиш тўғри йўлга қўйилгани, айниқса¸ аёл тадбиркорлар учун кредит олишда қулайликлар мавжудлигини таъкидлаган.\nБухоролик савдогар Фахриддин ака¸ бу фикрга қўшилмайдиганлардан.\nОзодлик билан суҳбатда бу тадбиркор ўзбек банкларига ишончи йўқлигини, маблағларини уйида сақлашини айтади.\n- Ўзбекистон бакнларига ишонмайман. Банкка пул қўйсангиз олишади. Қайтариб олишга борганизда муаммо. Пул йўқ, дейди, у дейди, бу дейди эртага келинг¸ дейди. Мен савдогарман, пул менга бугун керак бўлиб қолса ола олмасам, унда бўлмайдида. Ўзингизнинг пулингизни банкдан олаолмасангиз қандай қилиб ишонишим керак. Мен¸ масалан¸ маблағимни банкда сақламайман, дейди Иброҳим ака.\nХоразмдаги "Келин либослар" салони эгаси Арслон ака эса сўнгги йилларда мамлакат банкларида аҳвол яхшиланиб қолганини айтади.\n- Ҳозир банкларда катта муаммо йўқ. Тўғри авваллари пул йўқ, дейишарди. Ҳозир ҳисобингизда пул бўлса¸ доим олишингиз мумкин. Шахсан мен муаммо кўрмаяпман. Лекин биргина муаммо валюта конвертацияси билан боғлиқ. Давлат курси бор, қора бозор курси. Банкларда ҳали ҳам давлат курсида доллар олиб бўлмайди, дейди Арслон ака.\nЎзбекистон Марказий банки маълумотига кўра, банкларининг умумий капитали ўтган йилнинг шу даврига нисбатан бир ярим баравар кўпайган ва қарийб 5 триллион сўм (2¸6 миллиард АҚШ доллари) га етган.


“Вақтинчалик” прописка борасида кўпчиликни қизиқтирган саволлар ўз ечимини топди!\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Вақтинчалик” прописка борасида кўпчиликни қизиқтирган саволлар ўз ечимини топди!\t16:54, 11 июль\tХабарингиз бор, фуқароларини Тошкент шаҳри ва Тошкент вилоятида турган жойи бўйича ҳисобга олиш 2015 йил 25 октябрдан буён тўхтатилганди. Шундан буён таҳририятимизга ҳам мунтазам мурожаатлар бўлиб, “вақтинчалик” прописка масаласида қачон аниқ тартиб ишлаб чиқилади, қабилида саволлар берилган.\nМана, бугун ушбу саҳифа орқали ана шу саволларга жавоб топиш мумкин. Бунга Ўзбекистон Республикаси Ички ишлар вазирининг Адлия вазирлиги томонидан 2016 йил 28 июнда рўйхатдан ўтказилган “Ўзбекистон Республикаси фуқароларини Тошкент шаҳри ва Тошкент вилоятида турган жойи бўйича ҳисобга олиш тартиби тўғрисидаги Йўриқномани тасдиқлаш ҳақида”ги 79-сон буйруғи ва унга илова қилинган Ўзбекистон Республикаси фуқароларини Тошкент шаҳри ва Тошкент вилоятида турган жойи бўйича ҳисобга олиш тартиби тўғрисидаги ЙЎРИҚНОМА ҳуқуқий асос бўлади.\nХЎШ, ЯНГИ ТАЛАБЛАР НИМАЛАРДАН ИБОРАТ?\n“Даракчи” газетасининг 28-сонида янги талаблар, “прописка” қандай ҳужжатлар асосида амалга оширилиши каби қизиқарли саволларга ечим топасиз. Газета 14 июлдан сотувда. Ўтказиб юборманг!


05-12-2014 | 15:21\nZAMIN.UZ / Дунё / 05 Декабр 2014 года868\nЖАРда тимсоҳ 29 ёшли гольф ўйинчисига ҳужум қилди, Бу ҳақда Bloomberg’га асосланиб «Kun.uz» хабар бермоқда. Воқеа Крюгер миллий боғида содир бўлди. Бу мамлакатдаги бу турдаги энг йирик табиий объект ҳисобланади. Жак ван дер Сандт - шу боғ ходимининг ўғли сайёҳлик лагерларидан бирида жойлашган майдонда гольф ўйнаётган эди.Айрим маълумотларга қараганда, йигит ўйиндан сўнг сунъий сув ҳавзаси ёнига борган. Унда эса тўрт метрли йиртқич яширинган экан. Бундай сув ҳавзалари гольф майдонларида одатда тўсиқ сифатида яратилади. Бошқа маълумотларга қараганда, ван дер Сандт ўйиндан сўнг дўсти билан кўлга сакрай бошлаган. Навбатдаги сакрашдан сўнг эса улкан рептилиянинг ўлжасига айланган. Нима бўлганда ҳам, икки соатдан сўнг спортчининг тимсоҳ тишларининг излари қолган жасадини топишди.Кейинроқ тимсоҳ отиб ташлашган. Боғ раҳбарияти ҳалок бўлган йигитнинг оиласига таъзия билдириб, бу ҳодиса юзасидан текширув ишларини бошлади.Маълум бўлишича, қишки уйқу тугаб, ёмғирлар мавсуми бошланганда, тимсоҳлар фаоллашиб, анча тажовузкор бўлиб қолади. Судралувчи эркакни кўриб, дарҳол унга ташланган ва сув тагига олиб кириб кетган.Статистика маълумотларига қараганда, бу йил бутун дунё бўйича 280 киши тимсоҳ ҳужуми қурбони бўлган.Фото: tvc.ru\nЎқишни тавсия қиламиз Рамзан Кадиров Грознийга ҳужум қилган жангарилар Доку Умаров гуруҳидан деб ҳисобламоқда


ТОШКЕНТ, 6 май — Sputnik. Коронавирусга қарши кураш штаби аъзоси Ҳабибулла Оқилов коронавируснинг янги тўлқини бўлиши мумкинми деган савол жавоб берди.\n“Хитойлик ҳамкасбларнинг тажрибасига кўра, карантиндан сўнг фақатгина четдан келганларда янги коронавирус ҳолатлари аниқланмоқда”, - деди у АОКА штабидаги брифингда.\nХитойда коронавируснинг иккинчи тўлқини бошланиши мумкин - АҚШ\nОқилов карантин тадбирларини енгиллатиш ёки бекор қилиш ҳамма кўчага чиқиши кераклигини англатмаслигини таъкидлади.\n“Энг яхши ҳимоя усули — гигиена қоидаларига қатъий амал қилиш ва ниқоб тақиш, имкон қадар уйда қолган маъқул”, - деди мутахассис.\nШунингдек, Оқилов коронавирус юқтириб олишнинг олдини олиш мақсадида вирусга қарши бирор дори воситасини қабул қилишга ҳожат йўқлигини қўшимча қилди. Чунки дорихоналардаги вирусга қарши препаратлар коронавирусга қарши самара кўрсатишига оид далил мавжуд эмас.


Honeywell UOP Жиззах нефтни қайта ишлаш мажмуаси қурилишида иштирок этади | Futura – ҳаммаси ахборот технологиялари, маркетинг ва стартаплар ҳақида Honeywell UOP Жиззах нефтни қайта ишлаш мажмуаси қурилишида иштирок этади – Futura – ҳаммаси ахборот технологиялари, маркетинг ва стартаплар ҳақида\n15 май куни Jizzakh Petroleum корхонаси ва Американинг Honeywell UOP компанияси Жиззах вилоятида нефтни қайта ишлаш мажмуаси қурилиши бўйича лицензион ва муҳандислик битимини имзолади, дея хабар қилди Вашингтондаги матбуот маркази ва «Ўзбекнефтгаз» матбуот хизмати. Имзолаш маросими Ўзбекистон президентининг АҚШга расмий ташрифи доирасида бўлиб ўтди.\nJizzakh Petroleum томонидан бош директор Музаффар Қамбаров, Honeywell UOP томонидан бош ижрочи директор Ребекка Либерт ҳужжатларга имзо қўйди.\nБитим Жиззах нефтни қайта ишлаш мажмуаси қурилиши жараёнига Honeywell UOP технологияларини жалб этишни кўзда тутади.\nҚайд этилишича, мажмуа йилига 5 млн тонна нефтни қайта ишлаб, юқори сифатли нефть маҳсулотларини ишлаб чиқаради.\nҚиймати 2,2 млрд долларни ташкил этувчи Jizzakh Petroleum қурилиши 2017 йил апрелида бошланган. Объектнинг 2021 йилда фойдаланишга топширилиши режалаштирилган.\nWant create site? Find Free WordPress Themes and plugins.Рақамли иқтисодиёт ва “Электрон ҳукумат” тизими инфратузилмаларини янада ривожлантириш чора-тадбирлари тўғрисида президент қарори қабул қилинди. Қарорга мувофиқ: – “UZINFOCOM”нинг устав капиталидаги давлат улуши камида 51 фоизга оширилади; – кейинчалик “UZINFOCOM”даги давлат улуши “Universal Mobile System” (UMS) устав капиталини кўпайтириш ҳисобига ўтказилади. “Электрон ҳукумат” ва рақамли иқтисодиёт доирасидаги идоравий […]\nWant create site? Find Free WordPress Themes and plugins.Инновацион ривожланиш вазирлиги ташаббуси билан ўзбекистонлик 100 нафардан ошиқ ёш олим, ОТМлар проректорлари ва илмий-тадқиқот муассасалари директор ўринбосарлари Беларусда қисқа муддатли илмий стажировкани ўтамоқда. Бу ҳақда «Дарё»га Физика-техника иститути илмий ходими Хайрулла Қулматов маълум қилди. Фото: Хайрулла Қулматов Ўзбекистондан Беларусга юборилган илмий тадқиқотчилар орасида ахборот технологиялари бўйича […]\n6 avgust 12:38\nWant create site? Find Free WordPress Themes and plugins.Бугунги кунда жиддий ва ҳаёт учун хавф туғдирадиган хасталикларни даволашда ўзак ҳужайраларини трансплантациясининг самараси ҳеч кимда шубҳа туғдирмайди. Илмий асосли тиббиётда саратон, нейродегенератив, ирсий ва қон-томир касалликларини даволашда катта натижаларга айнан ўзак ҳужайралардан фойдаланиш орқали эришилиши кутилмоқда. Трансплантология дунё тиббиётининг етакчи соҳаларидан биридир, мамлакатимизда ҳам бу йўналишда катта […]\n11 iyul 17:18


Дунёда охирги бир ҳафта ичида коронавирусга чалиниш бўйича энг паст ҳафталик ўсиш қайд қилинди - Zamin.uz\nДунёда охирги бир ҳафта ичида коронавирусга чалиниш бўйича энг паст ҳафталик ўсиш қайд қилинди\nДунёда коронавирусга чалинганлар сони охирги 7 кун ичида 500 мингдан кўпроққа ёки 18 фоизга кўпайди. Бу пандемия бошидан бери энг паст ҳафталик ўсиш ҳисобланади.\nАйни вақтда дунё бўйича коронавирусга чалинганлар сони 3,98 млн кишини, яъни 100 минг кишига тахминан 47 нафар касалланганни ташкил қилмоқда. Охирги 4 ҳафта давомида ҳар ҳафта ўртача 500 мингтадан янги касалланиш ҳолати қайд этилаётганди.\nКоронавирусдан ўлим даражаси ҳам 7 кун ичида бироз камайиб, 7,12 фоиздан 7,03 фоизгача пасайган. Умумий ҳисобда коронавирусдан вафот этганлар дунё бўйича 274 мингдан кўпроқни ташкил қилмоқда.\nШунингдек, соғаяётганлар сони ошмоқда, ҳозирда улар сони 1,37 млндан кўпроқни ташқил қилмоқда. Бир ҳафта ичида соғайганлар сони ўсиши 30 фоизга яқинни ташкил қилган.\nБританияда ва Бразилияда касалланганлар кескин кўпайди\nИкки ҳафта ичида коронавирусдан касалланганлар сони бўйича биринчи бешталикдаги давлатлар орасидан дастлаб Германия, сўнгра Франция чиқиб кетди. Уларнинг ўрнини Британия ва Россия эгаллади.\n1-ўринда ҳамон АҚШ турибди, бу ерда касалланганлар сони 1,3 млндан ошиб кетди ва деярли дунёдаги барча касалланишларнинг учдан бир қисми тўғри келмоқда. Ҳар 100 минг америкаликка 373 нафар касалланган тўғри келмоқда. Мамлакатда ҳар куни кўплаб касалланиш ҳолатлари қайд этилмоқда – ўртача 27 минг. Бу дунё бўйича энг юқори кўрсаткич ҳисобланади.\nКасалланиш ҳолатлари сони бўйича 2-ўринда Испания турибди, бу ерда 260 мингдан кўпроқ кишида коронавирус тасдиқланган. Бироқ мамлакатда янги касалланиш ҳолатлари аввалгидек кўп эмас ва кунига 2-3 мингдан ошмаяпти.\n3-ўринда Италия бўлиб, бу ерда 217 мингдан кўпроқ касалланиш ҳолати қайд этилган. Мамлакатда ҳар куни тахминан минг киши коронавирусга чалинмоқда.\nКейинги ўринни Британия эгалламоқда. Бирлашган Қиролликда касалланганлар сони 211 мингдан ошиб кетди, бу эса бир ҳафта олдингидан 20 фоиз кўпроқ демакдир. Бу ерда ҳар куни ўртача 5 мингта янги касалланиш ҳолати қайд этилмоқда.\n5-ўринга Россия кўтарилди – 187 мингтадан кўпроқ қасалланиш ҳолати. Мамлакатда ҳар куни ўртача 10,5 минг киши коронавирусга чалинмоқда.\nШунингдек, Бразилияда касалланганлар сони кескин кўпайиб кетган – 141 мингдан кўпроқ. Мамлакат бу кўрсаткич бўйича 8-ўринда турибди. Бир ҳафта ичида касалланганлар сони 47 фоизга ошган.\nЎлим ҳолатлари тобора камаймоқда\nУзоқ вақтдан бери илк бор коронавирусдан ўлим ҳолатлари сони оз бўлса-да, камайгани қайд қилинди. Жорий ҳафтада бу кўрсаткич бир ҳафта аввалгига нисбатан 0,09 фоизга камайиб, 7,3 фоизни ташкил қилган. Шу тариқа дунёда коронавирусга учраган ҳар 14 киши вафот этган.\nЎлимлар сони бўйича АҚШ 1-ўринда турибди. Мамлакатда коронавирус қурбонлари 77 мингдан ошиб кетди (бир ҳафта ичида 15 мингга кўпайган). Ўлим даражаси нисбатан юқори эмас – 6 фоиз.\nБу борада 3-ўриндан 2-ўринга Британия кўтарилиб, мамлакатда коронавирусдан вафот этганлар 31 мингдан кўпроқни ташкил қилмоқда (бир ҳафта ичида 3,8 минг ўлим). Қиролликда коронавирусдан ўлим даражаси 15 фоизгача етди.\nКейинги ўринни Италия эгаллаб, бу мамлакатда коронавирусдан 30 мингдан кўпроқ киши вафот этган. Беморлар орасида ўлим даражаси 13,8 фоизни ташкил қилмоқда.\nКоронавирусга чалиниш ҳолатлари кўп бўлган мамлакатлардан Бельгияда ўлим даражаси энг юқори бўлиб, 16,3 фоизни ташкил қилмоқда. Шунингдек, Франция (15,2 фоиз) ва Нидерландияда (12,6 фоиз) ҳам ўлим даражаси юқори. Бу борада энг паст кўрсаткич Россияда (0,92 фоиз), Туркияда (2,7 фоиз) ва Германияда (3,9 фоиз) қайд қилинган.\nГермания соғайганлар бўйича етакчи\nЎтган ҳафта дунё бўйича коронавирусдан соғайганлар сони 1 млнга яқин бўлган бўлса, ҳозирда 1,4 млнга яқинлашиб қолди. Шу тариқа, ҳар учинчи бемор соғайиб кетган.\nБу борада касалланиш ҳолатлари кўп бўлган давлатлар орасида етакчи Германия ҳисобланиб, мамлакатда коронавирусга чалинганларнинг 83,6 фоизи соғайиб кетган. Кейинги ўринларни Эрон (80 фоиз) ва Туркия (62 фоиз) эгалламоқда.\nАҚШда ҳозирча касалланганлардан 16,8 фоизи соғайиб кетган. Испанияда бу кўрсаткич 63,8 фоизни (ўтган ҳафтага нисбатан 6 фоизлик ўсиш), Италияда 44,6 фоизни (8 фоизлик ўсиш) ташкил қилмоқда. “Замин” янгиликларини “Одноклассники”да кузатиб боринг\n«Jip-Tral» чемпионатида спортчи жарликка қулаб, вафот этди (видео)\nЖанубий Суданда қочоқлар сони ошишда давом этмоқда


Ниғматилла Йўлдошев: Одамлар зарарли моддалар билан тўйинган сувларни истеъмол қилмоқда\n10:50 / 03.05.2019\nЎзбекистонда мавжуд марказлашган оқова сув тармоқларининг 44 фоизи яроқсиз ҳолга келган. Эскирган канализация тармоқларидан сизиб чиқаётган оқова сувлар ер ости сувларига қўшилиб кетмоқда, дейди Ниғматилла Йўлдошев.\nСенатнинг 19-ялпи мажлисида Ниғматилла Йўлдошев ўз кириш сўзида «Сувоқова» давлат унитар корхонасига қарашли сув тозалаш иншоотларининг 88 фоизи фаолият юритмаётганини танқид қилди.\n«Аксарият корхоналарда сув тозалаш иншоотларининг йўқлиги, борларининг ҳам талаб даражасида эмаслиги оқибатида оқова сувлар биологик ва кимёвий тозалашдан ўтказилмасдан, ҳудудлардаги дарё ва сойларга тўғридан-тўғри оқизилмоқда.\nМисол учун, «Ўзбекнефтгаз» акциядорлик жамиятига қарашли 87та корхонадан 44тасида сув тозалаш иншоотлари мавжуд эмас», - дея Сенат раисининг сўзларини келтирмоқда Kun.uz мухбири.\nМаълум қилинишича, 2017-2018 йилларда ушбу корхоналардан чиққан саноат оқинди сувларининг 83 фоизи тозаланмасдан, тўғридан-тўғри канализацияга оқизилган.\nЙўлдошевнинг билдиришича, «Ўзчармсаноат» уюшмасига қарашли 406та, «Ўзтўқимачиликсаноат» уюшмаси тасарруфидаги 206та корхонадан чиқаётган оқова сувларнинг аксарияти ҳам тиндирилмасдан ва тозаланмасдан тўғридан-тўғри канализацияга ташланмоқда.\n«Оқибатда мазкур корхоналарга туташ ҳудудларда санитария қоидалари ва гигиена нормалари жиддий бузилмоқда. Хусусан, одамлар зарарли моддалар билан тўйинган сувларни истеъмол қилмоқда. Зотан, мамлакатдаги 58та сув тозалаш иншоотидан чиқаётган оқова сувлар таҳлил қилинганда, зарарли моддаларнинг белгиланган меъёрларга нисбатан бир неча ўн маротаба юқори эканлиги аниқланди. Мутасадди тузилмалар эса, бу каби ҳаётий муаммоларни самарали ҳал этиш бўйича етарлича ташаббус кўрсатмаяпти», - дейди Йўлдошев.\n00:43 / 14.11.2019\nЎзбекистон Бош прокурори Россия Бош ҳарбий прокурори билан учрашди\n21:06 / 06.10.2019\n16:47 / 09.08.2019\nБош прокурор 4та вилоятга ташриф буюрди


Замонавий ўзбек романчилиги ва сатира жанри асосчиси Абдулла Қодирий (Жулқунбой) 1894 йил 10 апрелда Тошкентда туғилди.\n«Ҳар ҳолда бемавридроқ бўлса керак, камбағал, боғбонлик билан кун кечиргучи бир оилада … туғилғонман», дея ёзади Қодирий ўз таржимаи ҳолида.\nДастлабки таълимни мусулмон мактабида олган. 1908 йили рус-тузем мактабида, 1916 йили Абулқосим мадрасасида, 1925 йили Москва Олий адабиёт курсида ўқиган.\n1923 йили «Муштум» сатирик журнали асосчиларидан бири ва таҳрир ҳайъати аъзоси бўлган. Адибнинг илк асарлари 1914 йилдан бошлаб ёзган «Тўй», «Аҳволимиз», «Миллатимга», «Фикр айлагил» каби шеърлари, «Бахтсиз куёв» драмаси, «Жувонбоз», «Улоқда» ҳикояларидир.\nШунингдек, у сатира йўналишидаги «Калвак Махсум хотиралари», «Тошпўлат тажанг нима дейдир?» каби туркум ҳикоялар муаллифи бўлган.\n«Ўткан кунлар», «Меҳробдан чаён» каби машҳур асарлари билан эса Абдулла Қодирий ўзбек романчилигига асос солган.\nАбдулла Қодирий, шунингдек, «Амир Умархоннинг канизи», «Намоз ўғри», «Даҳшат» каби романлар яратиш орзусида бўлгани ҳам маълум. Аммо Сталин қатағони унинг бу орзулари ушалишига имкон бермади. Абдулла Қодирий 1937 йилнинг 31 декабрида қамоққа олинди.\nНабижон Боқийнинг тарихий ҳужжатларга асосланган “Қатлнома” асарида келтирилишича, Қодирийнинг қамалишига ёзувчи Ғафур Ғулом берган чақув асос бўлган.\nЖумладан, Ғафур Ғулом ўз чақувида буларни айтган: “А.Қодирий чинакам аксилинқилобчи, миллатчи. У доим аксилинқилобий, миллатчилик ишлари билан машғул бўларди. Масалан, ўзининг «Калвак махcум», «Ўткан кунлар», «Меҳробдан чаён», «Обид кетмон» сингари асарларида аксилинқилобий, миллатчилик ғояларини тараннум этади, ҳозирги замон ўзбек халқига туҳмат қилади, ўрисларнинг устидан кулади. Шунингдек, жамоа хўжалиги қурилишига қарши чиқади, айни чоқда яккахўжалик турмушини улуғлайди”.\nАйни чақувга асосан, Абдулла Қодирий рус ва совет сиёсатига қарши аксилинқилобий ташкилот аъзоси сифатида айбланган.\n«Менга қўйилган айбларни бошдан-оёқ рад этаман. Ҳақиқат йўлида ҳеч қандай жазодан, қийноқдан қўрқмайман. Агар отмоқчи бўлсалар, кўкрагимни кериб тураман…», дея билдиради у большевикларнинг судидаги нутқида.\nАбдулла Қодирий 1938 йил 4 октябрда НКВДнинг Тошкентдаги махсус полигонида отилди ва ўша ердаги хандақларнинг бирида махфий дафн этилди.\ndata-title="10 апрель – Абдулла Қодирий туғилган кун" data-description="
Замонавий ўзбек романчилиги ва сатира жанри асосчиси Абдулла Қодирий (Жулқунбой) 1894 йил 10 апрелда Тошкентда туғилди.


ОЛМАОТА – Қозоғистон ҳукумати Суриядан қарийб 600 фуқарони ватанига қайтариш операциясини якунлаган бир пайтда, уруш ҳудудларидан радикаллашиб қайтган жангариларни тўғри йўлга қайтариш ҳаракатлари бошланмоқда, дейди хавфсизлик мутасаддилари ва таҳлилчилар.\n«Жусан» (Аччиқ шувоқ) операцияси ўз ниҳоясига етди, деб маълум қилган Миллий хавфсизлик қўмитаси (КНБ) раисининг ўринбосари Нургали Билисбеков 6 феврал куни парламентдаги чиқишида.\n«Жусан» – «Ислом давлати» тор-мор этилганидан кейин Ироқ ва Сурияда қолиб кетган радикал қозоқ фуқароларини ватанига қайтариш бўйича ҳукумат томонидан 2019 йил давомида ўтказилган операциядир. Қозоғистон уларнинг айримларини террорчи сифатида жавобгарликка тортиб, қолганларини реабилитация қилишга уринмоқда.\n2019 йилги инсонпарварлик операцияси Сурия ва Қозоғистон ўртасида бир нечта авиарейслар ёрдамида амалга оширилган. ИД парчаланганидан кейин Сурия ва Ироқдан 277 нафар фуқаро – 57 эркак ва 220 нафар аёл, шунингдек 547 нафар ёш бола уйига қайтган.\nЎтган йилнинг 7 ва 9 май кунлари «Жусан-2» («Аччиқ шувоқ-2») операцияси давомида Суриядан Қозоғистонга қайтарилган аёллар ва болалар, КНБ видеолавҳасидан олинган кадр.\nСуриядан Қозоғистонга қайтарилган болалар, Қозоғистоннинг Манғистов вилоятидаги реабилитация маркази, КНБ видеолавҳасидан олинган кадр.\n«Биз қайтишни истаганларнинг деярли барчасини, жумладан жангариларни ҳам олиб келдик», деди Билисбеков. «Албатта, тегишли чоралар давом этмоқда. Биз имкон қадар барчани, айниқса болалар ва аёлларни қуролли можаролар ҳудудидан олиб чиқишга ҳаракат қиламиз.»\nБилисбековнинг айтишича, уруш ҳудудларида ҳозирда 114 нафар қозоқ фуқароси бор, у ерда қолаётган ёш болалар сони эса номаълум.\nБилисбековга кўра, қозоғистонликларни уруш ҳудудларидан эвакуация қилиш анча харажатли операциядир.\n«Уларни олиб келиш, радикаллашувдан халос қилиш, жамиятга мослаш – анча харажатталаб иш», дейди у. «Аммо биз буларнинг бари ўзини оқлайди деб ҳисоблаймиз, чунки олиб келинганларнинг аксари ёш болалар эканлигини унутмаслигимиз керак. Бу бизнинг фуқаролик бурчимиздир. Давлат бунга эътибор бериши керак. Можаролар ҳудудидан олиб чиқилган бирорта бола эътиборсиз қолдирилгани йўқ.»\n«Жусан» операциясига кетган маблағ ҳақида гапирар эканмиз, урушларда жанг қилганларнинг реабилитацияси узоққа чўзилишини ҳам инобатга олиш керак, дейди Нур-Султондаги Геосиёсий тадқиқотлар институти директори Асилбек Избаиров.\n«Бу ишга битта мутахассис эмас, балки психологлар, диний экспертлар ва имомларни ҳам жалб қилиш талаб этилади», деди у.\n«Жусан» давомида қайтарилганлардан 41 нафари жавобгарликка тортилди, деди Билисбеков.\nҚайтиб келганидан кейин қамоққа олинганларнинг аксарига дерадикализация чоралари ёрдам беради, айримлар эса «радикал қарашлардан воз кечмайди», деди у.\nСурияда ИД сафида жанг қилиш айбловлари билан судланган қозоқ фуқаролари мудҳиш жиноятлар содир этишган, дейди прокурорлар даҳшатли фотосуратлар ва видеоматериалларга ишора қилиб.\n«Халифа»га байъат берган одамни радикаллашувдан халос қилиш жуда мушкул. Маҳкумнинг экстремистик қарашлардан воз кечгани мутахассислар томонидан қандай баҳоланиши жуда муҳим, деди Избаиров.\nКНБ судланган террорчилар билан улар қамоқдан чиққанларидан кейин ҳам ишлашда давом этади, деди Билисбеков собиқ маҳкумлар синов муддатида бўлишини таъкидлаб.\n«Биз улар билан ишлашни давом эттирамиз. Бу бизнинг бурчимиз», дея қўшимча қилди у.\nЖазо муддатини ўтаб бўлган экстремистларни қамоқдан чиқариш алоҳида ва мураккаб масала, деди Избаиров.\nУнинг айтишича, яқинда КНБ Тараз ва Қарағанда шаҳарларида теракт уюштиришни режалаган беш кишини ҳибсга олган. Уларнинг бари озодликка чиққанидан сўнг, қўпорувчилик содир этишга уринган собиқ маҳкумлар бўлишган.\n«Нега? Чунки улар жазони ўташ муассасаларида «радикаллар» билан алоқада бўлган, деди у. «Бугунги давр дерадикализация усулларини такомиллаштиришни тақозо этмоқда. Чунки, радикализм мафкурачилари ҳам ўз тактикаларини ўзгартирмоқдалар.»\nРадикаллашувдан халос қилиш жуда мушкул масала, аммо тўғри методлар ёрдамида бу ишни амалга оширса бўлади, деди Избаиров.\nТахминан уч-тўрт йил олдин Нур-Султондаги «Акниет» реабилитация марказининг бир гуруҳ мутахассислари «олти тишли ғилдирак» (шестеренка) техникасидан фойдаланган эдилар, деди у экстремистик қарашлардан қайтариш бўйича олти усулни назарда тутиб.\n«Биз улар билан биргаликда дерадикализация бўйича «Эгриликни тўғрилаш» қўлланмасини тайёрладик. Бу усул самарали деб топилди», дейди Избаиров.\nУзоқ муддатли кураш\nУшбу қўлланма Ички ишлар вазирлиги (ИИВ), Бош прокуратура ва КНБ томонидан маъқулланди. Избаировнинг таъкидлашича, гуруҳ аъзолари Аксилтеррор марказнинг махсус мукофотларига сазовор бўлишган.\n«Бир вақтлар мен бу гуруҳ раҳбарларидан бири билан учрашган эдим, у «шестеренка» усули Қозоғистон ичкарисида бўлган радикал қарашдагилар учунгина самарали эканини айтди» деб ўз сўзида давом этди у. «Аммо у Суриядан қайтганлар билан унча иш бермайди, чунки улар террорчи раҳнамоларига байъат беришган, уруш ва қон кўрган ва ўзлари ҳам одам ўлдирган.»\nСуриядан қайтиб келганларни дерадикализация қилиш қийинроқ, чунки бу маиший ёки болаликдаги руҳий жароҳатлар эмас, балки эътиқод ва мафкура масаласидир, деди Избаиров.\nНатижада, одатдаги иш усуллари уларга мос келмайди, дейди Избаиров.\nСобиқ радикалларда ортодоксал қарашларнинг шаклланиши учун вақт керак бўлади, шу боис ҳам улар бу қарашлардан тезда воз кечишларини кутиш нотўғри, дейди истеъфодаги полковник, олма-оталик Арат Нарманбетов.\n«Борди-ю, одам ўзгарди ҳам дейлик... лекин, бунга амин бўлиш учун унинг бошида нима борлигини кўра олмаймиз-ку», деди у. «Улар ўзларини буқаламун каби тутаётган бўлишлари, ўз хатти-ҳаракатлари ва гап-сўзларини вазиятга қараб ўзгартиришлари мумкин», деди Нарманбетов.\n«Баъзида одам ҳатто сиёсий қарашларидан воз кеча олмайди, бу ерда эса янада махфийроқ нарса – эътиқод ҳақида гап кетмоқда. Шундай экан, бу қалблар учун кураш жуда оғир ва узоқ кечади», деди у.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Тошкентда эрта тонгда мудҳиш ЙТҲ содир бўлди(Фото)\t11:28, 17 июнь\tТошкентнинг Қушбеги мавзесида бугун, 17 июнь куни эрта тонгда Captiva ва Mercedes автомобиллари иштирокида мудҳиш йўл-транспорт ҳодисаси содир бўлди. Бу ҳақда Telegram`нинг “Avto tuning” гуруҳида фотохабар қолдирилди. Воқеа гувоҳларининг маълум қилишича,ЙТҲ Captiva ҳайдовчисининг ухлаб қолиши оқибатида содир бўлган. Суратларда Captiva`нинг катта тезлик билан келиб, йўл четидаги устунни уриб, йиқитиб юборганини кўриш мумкин. Бироқ, катта тезликда келаётган автомобиль устунга урилиб ҳам тўхтамаган. Автомобиль ювиш шаҳобчаси ёнида турган Mercedes автомобилига келиб урилган ва унга ҳам жиддий зарар етказган. ЙТҲ оқибатида жабрланганлар шифохонага олиб кетилган.


By IxlosOrg on 10/14/2019 МАҚОЛАЛАР ТЎҒРИЛАНИШИ ЛОЗИМ БЎЛГАН ТУШУНЧАЛАР\nЮқорида айтилган гаплар масаланинг Аллоҳ таолодан тушган буйруқ ва қайтариқлар томонидан кўриниши эди. Энди Мадинадаги мўминлар ҳаётидаги амалий татбиқ жиҳатига, улар Аллоҳ таолонинг ушбу буйруқ ва талабларини қандай қабул қилиб, қандай татбиқ этганликларига қарайлик.\nБу амру фармонлар хоҳ Қуръонда, хоҳ ҳадисларда келган бўлсин, ўша ўхшаши йўқ покиза жамият аъзоларидан бирон киши: “Бу буйруқ ва қайтариқларга риоя қилиш мажбурийми; уларга риоя қилиш иймоннинг бир бўлагими ёки йўқми; уларни Аллоҳдан келган деб эътиқод қилинса кифоями, ёки амалга ошириш шартми; инсон улардан бирортасига мутлақо амал қилмаслик билан иймондан чиқадими, йўқми?” деб сўрамади. Масалани батафсил сўраб ўтирмай, ҳаммасига баробар амал қилаверди.\nБундай савол иймонларига Аллоҳ ва Расули гувоҳлик берган ҳақиқий мўминлардан ҳам ва ҳатто қалбида куфрни яшириб, зоҳирда мусулмонлик даъво қилиб юрган мунофиқлардан ҳам содир бўлмади.\nЧунки улар ҳам, булар ҳам “ла илаҳа илллаллоҳ” калимаси оғизда айтиб қўйиш кифоя қиладиган оддий сўз эмаслигини яхши тушунар эдилар. Бу калиманинг тақозоси ўлароқ амал қилиш керак бўлган ишлар борлигини билар ва уларни сўзсиз бажарар эдилар. Тўғри, амал қилишда мўминлар билан мунофиқлар ўртасида катта фарқ бор эди: мўминлар қалбдаги иймонларидан келиб чиқиб ва Аллоҳнинг буйруғи деб билиб, Унинг жаннати ва ризосидан умидвор бўлиб адо этсалар, мунофиқлар иймонсизлик ва ялқовлик билан амал қилар, имкон топсалар чап беришга уринар эдилар:\n“Мунофиқлар Аллоҳни алдамоқчи бўладилар, ҳолбуки Аллоҳ уларни «алдаб» қўювчидир. Улар намозга турсалар дангасалик билан, хўжакўрсинга турадилар ва Аллоҳни камдан-кам ёдга оладилар” (Нисо, 142).\n“Шубҳасиз, ораларингизда (жангга чиқишдан) ортда қоладиган, агар сизларга бирон мусибат етса: «Аллоҳ ёрлақаб, улар билан бирга бўлмадим», дейдиган кимсалар ҳам бор. Борди-ю сизларга Аллоҳдан фазлу марҳамат етса (яъни ғалабага эришсангиз), у гўё илгари сизлар билан ўзининг орасида ҳеч қандай танишлик бўлмагандек: «Кошкийди, мен ҳам ўшалар билан бирга бўлиб, улуғ зафар (ва ўлжалар)га эришсам эди», дейиши аниқдир” (Нисо, 72-73).\nМўминлар у ёқда турсин, мунофиқлардан биронтаси ҳам бу дунё ҳаётида “ла илаҳа иллаллоҳ” калимаси тақозо этадиган ишларни амалга оширмай, бу калимани тилда айтиб қўйишнинг ўзи билан мусулмон бўлишни тасаввур ҳам қилмас эди. Бу нарса мусулмон жамиятда содир бўлиши умуман мумкин эмас эди. Исломий жамиятда – яъни шариат ҳукми амал қиладиган миллатда – мусулмон номини кўтариб юрган шахс, – аслида хоҳ ҳақиқий мўмин, ҳоҳ мунофиқ бўлсин, – Ислом амалларидан қайсидир бирини тарк этиб юриши ва шу ҳолида мусулмон аталиши тасаввур қилинмас эди!\nБу ерда ҳеч бўлмаганда намоз масаласи бор. Мусулмон жамиятда – яъни шариатни татбиқ этадиган жамиятда – бирон кимса уч кун кетма-кет намоз ўқимай юрса, уни ўлим жазоси кутарди. Қатл этилиши кофир бўлганлиги учунми ёки ҳад (жиноятга бериладиган жазо) учунми, бунинг аҳамияти йўқ. Аҳамиятлиси, Ибн Таймия айтганидек, қалбида заррача иймони бўлган киши намоз ўқимагани, сўнг бенамозликда давом этгани сабабли қатлга маҳкум бўлгани воқеликда асло топилмаган ва топилиши ҳам маҳолдир.\nБу ерда яна Аллоҳнинг шариатини амалда ҳоким этиш, барча ҳукмларни ёлғиз Унинг шариатидан олиш ва бошқа ҳеч қандай ҳукмларни тан олмаслик масаласи турибти. Исломий жамиятда бир киши Аллоҳнинг шариатига қарши чиқса ёки унинг бирон бир ҳукмини инкор этса, мусулмон бўлиб қола оладими, ёки тирик қола оладими? Ёки муртад бўлиб, унга муртадлик жазоси ижро этиладими?\nҲоказо, мусулмон жамиятда бирон шахс Ислом амалларидан бирортасига амал қилмай юриши амри маҳол экани, ундай киши мусулмон жамиятда ҳаётини сақлаб қолиши у ёқда турсин, амалсиз бўлгани учун мусулмон деган номга ҳам эга бўлолмаслиги маълум бўлади. Лекин бундай қуруқ даъво Исломни даъво қиладиган, аслида эса дин руҳидан жуда узоқ ва ундан тамоман бегона бўлган иржо (амалсиз иймон етарли деб биладиган оқим) фикрига таянган жоҳилий жамиятларда қўзғалади.\nAvvalgi maqolaҚабристон ерига тааллуқли масалалар (5)\nKeyingi maqola Таҳорат: Таяммумга оид масала ва эслатмалар


Киселев: танқид - менинг вазифам эмас - 08.04.2016, Sputnik Ўзбекистон\n“Россия сегодня” Халқаро ахборот агентлигининг бош директори Дмитрий Киселев журналистлар саволига жавоб бераркан, Белорус ҳукуматини танқид қилиш ҳақида... 08.04.2016, Sputnik Ўзбекистон\n14:41 08.04.2016 (янгиланди: 15:04 08.04.2016)\n“Россия сегодня” Халқаро ахборот агентлигининг бош директори Дмитрий Киселев журналистлар саволига жавоб бераркан, Белорус ҳукуматини танқид қилиш ҳақида, Россия-Белорус мунособатлари ҳақида гапирди. Ушбу савол-жавобни қуйидаги видеолавҳамизда томоша қилинг.\nБелорус журналистларнинг ҳукуматини танқид қилиш ҳақидаги саволига Киселев “танқид — менинг вазифам эмас” деб жавоб берди.\n“Бизнинг мақсад – ривожланиш йўлларини излаш ва ижобий ҳужум. Танқид масаласига келсак… Бизда ҳали танқид қилиш маданияти етарлича ривожланмаган – одамлар дарҳол шахсиятга ўтиб кетишади, бир-бирини ҳақорат қилишни бошлайди, ҳатто бир-бирга ёмонлик қилишга ўтади. Украина билан худди шундай вазият рўй берди. Оқибатда мамлакат аросатда қолиб кетди. На у ёқлик на бу ёқлик. Буни кузатиш — жуда оғир”, — деди Киселев.\nЭслатиб ўтамиз, кеча Белоруссия пойтахти Минскда Sputnik янги мултимедиа ахборот маркази очилиш маросими бўлиб ўтганди. Маросимда Белоруссия Ахборот вазири Лилия Ананич, Россиянинг Белоруссиядаги Фавқулодда ва мухтор элчиси Александр Суриков ва “Россия сегодня” медиагуруҳининг бош директори Дмитрий Киселев қатнашди.


Оқолтин туманида учта суд янги биноларига эга бўлди - Халқ сўзи\n16:03 12 Июнь 2019 Жамият\n“Халқ сўзи Online”. Аҳмадали Шерназаров/Сирдарё. Оқолтин тумани маркази-Сардобада туманлараро фуқаролик ишлари суди реконструкция қилинган, маъмурий ва иқтисодий судлар эса янгидан бунёд этилган биноларига кўчиб ўтди.\nЭътиборлиси қурилиш –лойиҳалаш ишларида мазкур маҳкамаларга ташриф буюрадиган фуқароларга қулай шароит яратишга алоҳида эътибор қаратилди. Яъни улар учун фуқаролар қабулхонаси ташкил этилди. Қабулхонада барча шароитлар яратилди ва фуқароларнинг ахборот олиш имкониятлари ҳам кенгайтирилди. Хусусан, унда суд жараёнлари қачон бўлиши бўйича электрон жадвалнинг аввалдан бериб борилиши йўлга қўйилди.Шунингдек, қабулхонага судга мурожаат қилиш билан боғлиқ ва бошқа ҳужжатларнинг намуналари ҳамда қонунлар ҳам жойлаштирилди.\nБиноларни топшириш тадбирида Сирдарё вилояти ҳокими Ғофуржон Мирзаев иштирок этди.


Жиззахлик депутатларимиз ЭИЗ директори ҳисоботидан қониқди | O'zLiDeP\nЖиззахлик депутатларимиз ЭИЗ директори ҳисоботидан қониқди\nХалқ депутатлари Жиззах шаҳар Кенгашидаги O‘zLiDeP депутатлик гуруҳининг навбатдаги йиғилиши бўлиб ўтди.\nЙиғилишда депутатлар Жиззах Эркин Иқтисодий Зонаси директори Мўмин Зоировнинг ҳисоботини эшитди.\nҲисоботда таъкидланганидек, ЭИЗ учун Жиззах шаҳридан 363,7 гектар ер майдони ажратилган бўлиб, жорий йилнинг 1 сентябрь ҳолатига “Жиззах” ЭИЗ ҳудудида қиймати 105,7 млн. доллар бўлган 16 та лойиҳа амалга оширилган. Шундан корхонанинг ўз маблағлари 36,1 млн. доллар, тўғридан-тўғри хорижий инвестиция 54,4 млн. доллар, банк кредитлари 15,2 млн. долларни ташкил этади.\n–Шунингдек, 2019-2020 йилларда амалга оширилиши кутилаётган умумий қиймати 251,2 млн. доллар бўлган 11та лойиҳа бўйича потенциал инвесторлар билан музокаралар олиб борилмоқда, – дейди ЭИЗ директори Мўмин Зоиров. – Ушбу лойиҳалар доирасида 820 та янги иш ўринлари яратилади.\nЙиғилишда ҳисобот юзасидан фикр-мулоҳазалар билдирилиб, кун тартибидаги масалалар юзасидан партия депутатлик гуруҳининг тегишли қарори қабул қилинди.


Клиника ҳақида – Urologic Complex\n• Клиника ҳақида\n«UROLOGIC COMPLEX» – бу урология, гинекология, урогинекология, андрология ва онкология соҳасидаги тос суяги касалликларини даволаш бўйича Тошкентдаги ихтисослаштирилган клиникадир.\n«UROLOGIC COMPLEX» клиникасининг ўзига хослиги комплекс ёндашувда.\nКлиникада урологик, гинекологик, урогинекологик, андрологик ва онкологик патологияларни диагностика қилиш ва даволаш бўйича барча хизматлар турлари мавжуд.\nСиз барча муолажаларни, текширувларни ва манипуляцияни бир жойда бажаришингиз мумкин.\nМуттахассис бизда ишлайди\nКлиникадан мамнун беморлар\nОйига онкологик даволаниш\nКлиниканинг шифокорлари аниқ ташхис қўйиш учун барча диагностика муолажаларни бажарадилар.\nЗамонавий Европа ускуналари ва кўп йиллик тажрибасидан фойдаланган ҳолда «UROLOGIC COMPLEX» клиникаси мутахассислари мурожаат қилинган кунида ташхис қўйишлари мумкин. Бундай тезкорлик касалхонага ётқизиш муддатига ва натижада даволанишнинг муваффақиятига фойдали таъсир кўрсатади!\nТашхис асосида бизнинг марказимиз мутахассислари сиз учун консерватив даво ёки жарроҳлик турини танлаб беришади. «UROLOGIC COMPLEX» имкониятлари беморларга минимал инвазив операцияларни таклиф қилишга имкон беради. Замонавий техника асоратлар хавфини камайтиради, тикланиш тезлигини оширади ва жаррохлик аралашувидан кейин деярли из қолдирмайди.\nБизнинг мутахассисларимиз Европанинг, Кореянинг, Ҳиндистоннинг етакчи марказларида таълим олган ва малака оширган ўз соҳасининг профессионаллари. Бизда 15 йилдан ортиқ тажрибага эга шифокорлар бор.\n• Савол ва джавоб\nБиокимёвий қон таҳлилини тайинлаш учун қандай кўрсатмалар мавжуд?\nБиокимёвий қон таҳлили деярли барча касалликларнинг ташхис учун муҳим аҳамиятга эга, шунинг учун у биринчи навбатда тайинланади.\nСтандарт биокимёвий қон таҳлилига қайси кўрсаткичлар киритилган?\n< 14 лет – 3,33 – 5,55 ммоль/л\n14 – 60 лет – 3,89 – 5,83 ммоль/л\n60 – 70 лет – 4,44 – 6,38 ммоль/л\n> 70 лет – 4,61 – 6,10 ммоль/л\n3,4 – 17,1 мкмоль/л\nТўғридан тўғри билирубин\n0 – 7,9 мкмоль/л\n< 19 мкмоль/л\nАёллар – до 31 Ед/л\nЭркаклар – до 37 Ед/л\nАёллар – до 34 Ед/л\nЭркаклар – до 45 Ед/л\nЭркаклар < 55 Ед/л\nАёллар < 38 Ед/л\nПаст зичликдаги липопротеин (ВЛДЛ)\nЭркаклар – 62 – 115 мкмоль/л\nАёллар – 53 – 97 мкмоль/л\nЭркаклар – 210 – 420 мкмоль/л\nАёллар – 150 – 350 мкмоль/л\nС-реактив оқсил (СRP)\n0 – 5 мг/л\nАёллар – 8,95 – 30,43 мкмоль/л\nЭркаклар – 11,64 – 30,43 мкмоль/л\nҚонни таҳлилига қандай таёргарлик кўриш керак?\nБиокимё учун қон олишдан бир кун олдин спиртли ичимликларни истеъмол қилишни, 1 соат чекишни чеклаш керак. Ерталаб оч қоринга қон олиш мақсадга мувофиқдир. Охирги овқат ва қон тўплаш ўртасида камида 12 соат ўтиши керак. Шарбат, чой, кофе, сақичга рухсат берилмайди. Сиз сув ичишингиз мумкин. Кучли психо-эмоционал ва жисмоний стрессни истисно қилиш керак. Таҳлилни ўтказиш муддатлари қандай? 1 кун.\nНима учун умумий сийдик текшируви ўтказилади?\nБуйрак касалликларини аниқлаш учун: нефрит, нефросклероз, сийдик тош касаллигининг амилоидози, ўсмалар;\nПиелонефрит, сийдик пуфаги касалликлари, простата бези;\nКасалликнинг дастлабки белгиларини аниқлаш, шу сабабли сийдик таҳлили профилактик текширувлар давомида белгиланади.\nСийдикни таҳлил қилиш учун кўрсатмалар:\nТахмин қилинган ташхисдан қатъи назар, барча беморлар учун амалга ошириладиган мажбурий тадқиқотлар;\nБуйрак ва сийдик йўллари касалликлари;\nЙиллик профилактик текширув;\nКасалликнинг кечиши ва даволаш самарадорлигини баҳолаш;\nСтрептококк инфекцияси (тонзиллит, скарлатина) тиклангандан кейин 1— 2 ҳафта ўтгач сийдик текширувини амалга ошириш тавсия этилади.\nТаҳлил учун сийдикни қандай қилиб тўғри йиғиш керак?\nБир кун олдин спиртли ичимликлар ичишдан, ҳиссий ва жисмоний стресслардан воз кечиш, сийдик рангини ўзгартира оладиган сабзавот ва меваларни истеъмол қилмаслик, диуретикларни қабул қилмаслик керак. Цистоскопиядан кейин 5-7 кун ичида ва аёллар ҳайз пайтида сийдик текширувидан ўтиш тавсия этилмайди.\nСийдик йиғишдан олдин ташқи жинсий аъзолар учун гигиеник тозаланишни амалга ошириш керак. тайёрланган тоза ва қуруқ ажратилган идишга уйғонгандан сўнг дарҳол эрталабки сийдикнинг барча қисмини тўпланг, аралаштиринг ва маҳкам ёпиладиган таёр идишга тахминан 50 мл қуйинг.\nСийдик намунасини сақлаш мумкинми?\nЙиғилган сийдикни лабораторияга 1-2 соат ичида етказиб бериш ва салқин жойда сақлаш керак.\nСпермани таҳлил учун қандай қилиб тўғри йиғиш керак?\nСпермани таҳлилга топширишдан олдин, 3-5 кун давомида жинсий алоқадан тийилиш тавсия этилади. Ушбу даврда сиз спиртли ичимликлар, пиво, дори-дармонларни қабул қила олмайсиз, ҳаммом ёки саунага бораолмайсиз, иссиқ ҳаммомда ювинишингиз мумкин эмас.\nТадқиқот учун материаллар фақат стерилизация қилинган идишда онанизм йўли билан тўпланади. Таҳлил қилиш учун барча чиқарилган спермани тўплаш мақсадга мувофиқдир. Уруғнинг бир қисмини, айниқса биринчи қисмини йўқотиш, спермограмманинг умумий расмини нотўғри қилади. Сперматозоидларни клиникада махсус тайёрланган хонада олиш энг яхшиси, аммо агар бемор контейнерни лабораторияга бир соат ичида етказиб бера олса, материални йиғишга уйда ҳам рухсат берилади.\nСпермограммани тайинлаш учун қандай кўрсатмалар мавжуд?\nБепушт никоҳ (эркак омилини аниқлаш);\nЭркакларда бепуштлик (простатит варикоцел, инфекция, травма, гормонал касалликлар туфайли);\nЭКО, ИКСИга тайёргарлик.\nСпермограмма (сперматограмма, сперма таҳлили) - бу эркак сперма уруғлантириш қобилиятини баҳолаш учун эякуляцияни текширишнинг лаборатория усули.\nСпермограмма эркакнинг қобилиятини кўрсатади уруғлантириш ва қўшимча равишда урологик касалликлар диагностикаси учун энг муҳим усулдир. Тадқиқот давомида сперматозоидларнинг концентрацияси, шакли ва ҳаракатчанлиги баҳоланади, сперматозоидаларнинг миқдорий, сифат, морфологик параметрлари аниқланади. Буни лаборатория мутахассислари микроскоп ёрдамида амалга оширадилар.\nУлтратовуш – ултратовуш "тўлқинлари" ёрдамида аъзолар ва тўқималарни ўрганади. Турли хил зичликдаги тўқималардан, аниқроғи турли тўқималар орасидаги чегаралардан ўтиб, ултратовуш улардан ҳар хил тарзда акс этади. Махсус қабул қилувчи сенсори ушбу ўзгаришларни қайд этиб, уларни мониторга ёки махсус фотографик қоғозга ёзиб олиш мумкин бўлган график тасвирга ўтказади.\nУлтратовуш усули оддий ва арзон, унда контрендикациялар йўқ. Беморни бир неча ой ёки йиллар давомида кузатиш давомида ултратовуш қайта-қайта ишлатилиши мумкин. Бундан ташқари, агар клиник вазият зарур бўлса, тадқиқот бир кун давомида бир неча марта такрорланиши мумкин.\nБаъзида операциядан кейинги чандиқлар, бинтлар, семириш, беморда кучли метеоризм мавжудлиги сабабли ўрганиш қийин ёки имконсиз бўлади. Ушбу ва бошқа ҳолатларда бизнинг бўлимимизда компютер томографияси (КТ) ёки магнит-резонанс томография (МРТ) ўтказилиши мумкин. Ултратовуш текшируви натижасида аниқланган патологик жараёнлар диагностикани аниқлаштиришнинг кўпроқ маълумотли усулларидан фойдаланган ҳолда қўшимча текширувни талаб қилади.\nУлтратовушни тиббиётда қўллаш соҳалари ниҳоятда кенг. Диагностика мақсадида у қорин бўшлиғи ва буйраклар, тос аъзолари, қалқонсимон без, сут безлари, юрак, қон томир касалликларини аниқлашда, акушерлик ва педиатрик амалиётда қўлланилади. Ултратовуш шунингдек шошилинч холецистит, ўткир панкреатит, қон томир тромбози ва ҳоказо каби жарроҳлик аралашувни талаб қиладиган шошилинч ҳолатларни аниқловчи усул сифатида ишлатилади.\nУлтратовуш текширувига қарши кўрсатмалар мавжуд эмас. Ултратовуш ҳомиладорлик пайтида патологик ҳолатларни аниқлаш учун танлов усули ҳисобланади. Ултратовуш нурланиш таъсирига эга эмас, уни чексиз кўп марта такрорлаш мумкин.\nУлтратовуш текширувига қандай тайёргарлик кўриш керак?\nҚорин бўшлиғи аъзоларини текшириш оч қоринга (аввалги овқат истемоли 6-8 соат дан кам бўлмаслиги керак), эрталаб амалга оширилади. Дуккаклилар, хом сабзавотлар, қора нон, сутни 1-2 кун давомида истемолдан чиқариб ташлаш керак. Газ ҳосил бўлиш тенденцияси билан фаол углеродни кунига 3 марта, бошқа энтеросорбент ва фесталдан 1 таблеткадан ичиш тавсия этилади. Агар беморда қандли диабет бўлса, енгил нонушта (илиқ чой, қуритилган оқ нон) қабул қилинади.\nТрансабдоминал тос суяги текшируви (қовуқ, бачадон ёки простата) сийдик пуфагини тўлдиришни талаб қилади. Тадқиқотдан 3 соат олдин сийишдан сақланиш ёки текширувдан 1 соат олдин 300-500 мл сув ичиш тавсия этилади. Интракавитер текширувини ўтказишда (аёлларда қин орқали - ТВУЗИ, ёки эркакларда тўғри ичак орқали - ТРУЗИ), аксинча, сийдик пуфагини бўшатиш керак.\nЮрак, қон томирлари, қалқонсимон без ултратовуш текшируви махсус тайёргарликни талаб қилмайди.\nУлтратовуш текшируви қандай ишлайди?\nШифокор ёки ҳамшира сизни ултратовуш текширув хонасига таклиф қилади ва диванда ётишга, текширилаётган тананинг қисмини очиб беришга таклиф қилади. Ултратовуш тўлқинларининг енг яхши ўтказилиши учун шифокор терига ҳеч қандай дори-дармон бўлмаган ва танага мутлақо нейтрал бўлган махсус гелни қўллайди.\nТекширув давомида шифокор ултратовуш текширувини танага қарши ҳар хил ҳолатда босади. Расмлар мониторда акс этади ва махсус термал қоғозга босилади.\nҚон томирларини текширишда Доплер режими ёрдамида қон оқимининг тезлигини аниқлаш функцияси ёқилади. Бундай ҳолда, тадқиқот томир орқали қон ҳаракатини акс эттирувчи характерли товуш билан бирга бўлади.\nЭкстракорпорал зарба тўлқини литотрипси нима?\nЭкстракорпорал зарба тўлқини литотрипси ёки ЕSWL - бу жарроҳлик усули бўлмаган сийдик чиқариш тизимидаги тошларни йўналтирилган электромагнит тўлқинлар ёрдамида йўқ қилиш. Импулслар атрофдаги тўқималарга эркин кириб боради ва энергия узатилиши фақат фокус зонасида - "ишчи доғда" амалга оширилади. Бу тошнинг кристалл панжарасини аста-секин "қимирлашига" ва йўқ қилинишига олиб келади. Натижада битта йирик тош парчаланиб, сийдик оқимида табиий равишда чиқарилиши мумкин бўлган бир қанча майда бўлакларга бўлинади. Буйрак литотрипси нархи жарроҳлик амалиётига қараганда анча паст ва унинг самарадорлиги жуда юқори бўлиши мумкин.\nУшбу даволаш усули буйракда ёки сийдик чиқариш йўлининг бирон бир қисмида тош топилган ҳолларда қўлланилиши мумкин. Ултратовуш ёрдамида эзилган тош эндотрахеал наркоздан фойдаланмаганлиги ва кесик ҳосил қилмагани учун ушбу процедурага қарши кўрсатмалар минималдир.\nСийдик тош касаллигини зарба тўлқини литотрипсияси билан даволаш самарадорлиги 95% гача ҳолатларда кузатилади. Тошни йўқ қилиш тезда амалга оширилади ва минимал оғриқ билан бирга келади.\nЕSWL қурилмаларини ишлаб чиқариш бўйича етакчилардан бири Германиянинг Dornier Med Tech компанияси ҳисобланади. «UROLOGIC COMPLEX» клиникаси ЕSWL учун замонавий тизим, GE OEC Medical System GmbH (Германия) . фирмасининг C-арк рентген аппарати Fluorоstar 7900 билан интеграцияланган, Dornier Compact Sigma қурилмаси, углеродли шаффоф стол Dornier Relax + ,билан жиҳозланган. ).\nСийдик тошини қандай олиб ташлаш мумкин?\nЭкстракорпореал литотрипсия билан сийдик тоши тошларни кесмасдан майдалаш орқали олиб ташланади. Махсус аппарат (литотриптер) керакли узунлик ва частотадаги акустик тўлқинларни ҳосил қилади. Улар терига ва юмшоқ тўқималарга зарар етказмасдан ўтади. Тўлқинларнинг фокуси тўғридан-тўғри ҳисоб-китобга тўғри келади. Бунинг ёрдамида тош ултратовуш ёрдамида эзилади.\nПарчаланган тошдан ҳосил бўлган қум сийдик йўллари орқали эркин ажралиб чиқади. Ушбу жараён бир неча кун ичида амалга оширилади ва камдан-кам ҳолларда оғриқли бўлади.\nЭндоскопия - бу беморнинг танасига эндоскопни киритиш орқали ички органларни текшириш усули - тананинг бўшлиқлари ёки ичи бўш органларни тананинг табиий тешиклари ёки камдан-кам тешилишлари орқали текширишга имкон берувчи оптик восита, диаметри бўйича, шунингдек тиббий манипуляцияни амалга ошириш учун қўлланилади.\nИлгари урологик операциялар катта кесикларни талаб қилар эди, бу узоқ муддат касалхонага ётқизиш ва тикланишни ва асоратларнинг юқори хавфини келтириб чиқарарди. Эндоскопия жарроҳлик пунксия орқали амалга оширилган бўлса ҳам, асоратлар хавфи нолга яқин, касалхонага ётқизиш муддати уч, тўрт кунни ташкил этади ва шу қадар қисқа тикланишдан сўнг, беморда сезиларли чандиқ ҳам бўлмайди. Табиий тешиклар орқали олиб борилган эндоскопия хавфсиз ва шу қадар шикаст етказмайдиган даражада эканлиги, беморни операциядан кейинги кунида тез орада чиқарилишига имкон беради. UROLOGIC COMPLEX клиникаси замонавий KARL STORZ эндоскопия тизими билан жиҳозланган бўлиб, у оптикани ва асбобларни махсус ишлаб чиқилган инновацион ва ишончли қурилмаларда бирлаштирган урологик процедуралар учун тўлиқ ечимларни таклиф этади.\nКлиникамизда эндоскопия самарали ва хавфсиз усул ҳисобланади. Ходимларнинг катта тажрибаси (Ғарбий Европа ва Ҳиндистоннинг енг яхши тиббиёт марказларида кўплаб амалиётлар) замонавий асбоб-ускуналар арсенали билан таъминланганлиги юқори диагностиканинг аниқлигини ва тўлиқ соғлиқ хавфсизлигини кафолатлайди ва уролитиёз, простата безининг гиперплазияси (adenoma), сийдик чиқариш органларнинг неопластик касалликлари, варикосел каби касалликларни даволашнинг яхши натижаларини беради.\nБарчасини кўриш Ёпиш\n• Клиника хизматлари\n• Малакали шифокорлар\nБош шифокор. Юқори тоифали уролог.\nРахмонов Ойбек Мухаммадмуйдинович\nУролог, Биринчи тоифали шифокор.\nЭндоуролог, Биринчи тоифали шифокор.\nАбдуллаев Дилмурод Абдумухтарович\nРустамов Бахром Рустамович\nДжураев Фаррух Миржалолович\nТурсунбаев Жасур Анварович\nАбдусамадова Мадина Фаррух кизи\nЗакиров Алишер Камилович\nАбдукаримов Баходир Мустафаевич\n• Сертификатлар ва лицензиялар\nДушанба 8:30 - 17:30\nСешанба 8:30 - 17:30\nЧоршанба 8:30 - 17:30\nПайшанба 8:30 - 17:30\nЖума 8:30 - 17:30\nШанба 8:30 - 15:30\nЯкшанба Дам олиш куни\n• Қабулга ёзилинг\nТошкент ш. Учтепа тумани, 12 кв-л, М.Шайхзода кўчаси, 7 уй\n© 2021 Urologic Complex. Барча ҳуқуқлар ҳимояланган. RealWeb | B.Studio


18 май тонгги хабарлари / Ўзбекистон янгиликлари, энг сўнгги хабарлар\nЖАМИЯТ 0 Шархлар 3852 кўрилди\n"Медеу"да қизни ҳожатхонада зўрлаган шахс ҳибсга олинди\nОлмаота шаҳар суди апелляция ҳайъати "Медеу" баланд тоғ яхмалаги ҳудудидаги ҳожатхонада қизнинг номусига тегишда гумон қилинувчига нисбатан эҳтиёт чорани ўзгартирди.\nSputnik Қозоғистон хабарига кўра, мазкур шахс илгари терговолди ҳаракатлари вақтида гаров эвазига озодликка чиқарилган.\nҚайд этилишича, уни ҳибсга олишга муқаддам бир неча марта судлангани, хусусан, шунга ўхшаш жиноят содир этганлиги асос бўлган.\nГумон қилинувчи суд залида қамоққа олинган. Айни дамда судгача бўлган суриштирув ишлар ўз ниҳоясига етган.\nМедеу жамоатчилик ҳожатхонадаги номусга тегиш ҳодисаси\nМазкур жирканч жиноят жорий йилнинг март ойида содир этилган. "НеМолчи" жамоатчилик фондининг раҳбари Дина Смаилованинг сўзларига кўра, қиз дугоналари билан жанжаллашиб қолади ва эрта тонгга яқин телефон ва пулсиз кетиб қолади.\nГумон қилинувчи қизни уйига элтиб қўйишни таклиф қилади. Ўшанда ёшлар танишиб олишади, эртаси куни эса у қизни сайрга таклиф қилади. Қиз ҳожатхонага йўл олганда йигит уни у ердан чиқишини пойлаб туради. Қиз у ердан чиқмоқчи бўлганида йигит уни куч билан ҳожатхонага хонасига киргизади. Ўз нафсининг қули бўлган йигит қизнинг номусини поймол қилади.\nЖиноятчи оилали ва унинг учта фарзанди бор.\n“Бухоро шаҳрида Араб тилига ихтисослаштирилган давлат умумтаълим мактабини ташкил этиш тўғрисида” ҳукумат қарори умумий муҳокамага қўйилди.\nҚарор лойиҳасида Бухоро шаҳридаги 42–сонли умумий ўрта таълим мактаби негизида араб тилига ихтисослаштирилган давлат умумтаълим мактабини ташкил этиш бўйича таклифига розилик бериш қайд этилган.\n"Мактабнинг асосий вазифалари:\n- умумий ўрта таълимнинг давлат таълим стандартлари асосида замонавий ахборот ва педагогик технологиялардан кенг фойдаланган ҳолда араб тилини чуқур ўқитилишини ташкил этиш;\n- ўқувчиларда араб тилида мулоқот қилиш қўникмаларини шакллантириш ва уларни фан олимпиадаларида мунтазам иштирок этишларини таъминлаш;\n- ўқувчиларда ватанпарварлик ва Ватанга муҳаббат туйғусини, бағрикенглик, қонунлар, миллий ва умуминсоний қадриятларга ҳурмат билан муносабатни, ҳаётга қатъий ишонч ва қарашларни шакллантириш;\n- Бирлашган Араб Амирликларидаги Ал-Нахаён мактабларининг тажрибасидан келиб чиқиб, араб тили ва адабиёти, маданияти, тарихи, фанларининг ўқув режаларини Ўзбекистон умумий ўрта таълимнинг давлат таълим стандартларига ҳисобга олган ҳолда жорий этиш.\n2020-2021 ўқув йилида Ихтисослаштирилган мактабнинг 5, 6, 7 ва 8-синфларига ҳамда 2021-2022 ўқув йилидан бошлаб 5-синфига 30 нафардан ўқувчи танлов асосида қабул қилинади”, - дейилган ҳужжатда.\nЛойиҳада қайд этилишича, мактабга иқтидорли ўқувчиларни саралаб олиш мақсадида она тили, адабиёт ва чет тили фанларидан тест синови ҳамда психологик-педагогик ташхисдан ўтказилади.\nТошкентда талаба 3-қаватдан йиқилиб тушгани бўйича расмий маълумот берилди\nИжтимоий тармоқларда Тошкент ирригация ва қишлоқ хўжалигини механизациялаш муҳандислари институти талабасининг учинчи қаватдан йиқилиб тушганлиги ҳақида хабарлар тарқалди.\nВидеода тасвирланган воқеа бундан икки йил аввал, яъни 2017 йилнинг апрель ойи сўнгида институтнинг Гидротехника қурилиши факультети ўқув биноси ва Tошкент “International House” академик лицейи биноси ўртасидаги ҳудудда содир бўлган, дейилади Олий ва ўрта махсус таълим вазирлиги ахборот хизмати хабарида.\nМазкур факультетнинг ўша вақтдаги 4-курс талабаси Ё. Азамат лицей ҳовлисида ўзаро гаплашиб турган танишлари ёнига тезроқ етиб бориш мақсадида катта танаффус эканидан фойдаланган ҳолда дўстлари ёрдамида учинчи қаватдан тушмоқчи бўлиб эҳтиётсизлик қилади. Ва натижада йиқилиб тушади, Ё. Азаматга ҳеч қандай жиддий тан жароҳати етмайди.\nМазкур воқеа ўша вақтда Гидротехника қурилиши факультети талаблари билан муҳокама қилинади, талабанинг ота-онаси билан ҳам тушунтириш ишлари олиб борилади.\nҚашқадарёда "Тико" ёниб кетди\n2019 йилнинг 16 май куни соат 20:48да Қашқадарё вилояти Косон туманидан ўтувчи “Косон-Чироқчи” йўналиши бўйлаб ҳаракатланиб кетаётган фуқаро Т.Б. бошқарувидаги “TICO” русумли енгил автомобилида ёнғин содир бўлаётгани ҳақида Ёнғин хавфсизлиги бўлимининг диспетчерлик хизматига хабар келиб тушган.\nВоқеа жойига етиб борган 1 та ёнғин ўчириш бўлинмасининг тезкор ҳаракатлари натижасида ёнғин бартараф этилган. Ёнғиндан енгил автомобили тўлиқ ёниб зарарланган. Тан жароҳати олганлар ва ҳалок бўлганлар йўқ. Ёнғинни тахминий сабаби мотор қисмидаги электр симларида қисқа туташув.\nЎзбекистон миллий павильонда American Film Market ташкилотчилари билан учрашув бўлди\nMarche du Film кинобозорида Ўзбекистон миллий павильонда American Film Market нуфузли кинобозори ташкилотчилари билан учрашув бўлиб ўтди. Бу ҳақда Ўзбекистон миллий кинокомиссия матбуот хизмати хабар қилди.\nУнда АҚШнинг Санта Моника шаҳрида бўлиб ўтадиган бутунжаҳон киноярмаркасида Ўзбекистонни илк бор кинолокация ва қўшма кинолойихалар учун ҳамкор сифатида тақдим этилииши бўйича келишувга эришилди.\nУшбу кинотадбирда ҳам энди Ўзбекистоннинг ушбу йўналишлардаги салоҳиятини намойиш этиш мақсадида Ўзбекистон миллий павильони очилиши кутилмоқда.\nЎзбекистон делегатлари, шунингдек, Канада павильонида бўлиб, Торонто халқаро кинофестивали доирасидаги кинобозорда қатнашиш учун музокара олиб бориб, келишувга эришди. Торонто фестивалида ўзбекистонлик ёш киноижодкорларнинг қисқа метражли фильмлари билан иштирок этиши ҳам муҳокама қилинди\nЎзбекистон павильони Берлин халқаро кинофестивали доирасидаги Европа киномаркети ташкилотчиси Йоҳанна Дет билан кўришиб, нуфузли фестивалнинг 70- юбилей сони доирасида янада самарали ҳамкорлик қилиш масалалари муҳокама қилиниб, шартнома тузиш ишлари бошланди.\nШу йил Канн фестивалининг бош соврини учун 13 та мамлакатдан 21 та фильм кураш олиб боради.\nТайлоқда профилактика инспектори 60 минг доллар билан ушланди\n15.05.2019 йил соат 12:40 ларда Тайлоқ туман ИИБ ҲПБ ИИО профилактика катта инспектори А.С. 420-сонли милиция таянч пунктидаги хизмат хонасида фуқаро Н.М.дан туман ҳокимининг бинога бўлган эгалик қилиш ҳақидаги қарорини чиқартириб бериш эвазига олдиндан келишилган 70 минг АҚШ долларидан 60 минг АҚШ доллари миқдоридаги пул маблағларини олган вақтда ашёвий далиллар билан ушланган. Бу ҳақда Бош прокуратура матбуот хизмати «Дарё» маълум қилди.\nМазкур ҳолат юзасидан 15.05.2019 йилда вилоят прокуратураси томонидан А.С.га нисбатан ЖКнинг тегишли моддалари билан жиноят иши қўзғатилган.\nГерманиянинг “Lilium” компанияси томонидан ишлаб чиқилган дунёдаги биринчи учувчи таксилар синовдан муваффақиятли ўтди.\nУчар такси хизмати йўлга қўйилди\nBBC хабарига кўра, беш йўловчига мўлжалланган қурилма электр энергияси қувватида соатига 300 километр тезликда ҳаракатланади. Қурилманинг бир тўлиқ энергия қуввати бир соатлик парвозга сарфланади.\nУнинг парвози 36 та электромоторнинг ҳаракат кучи асосида амалга ошади.\nБундан аввал бир қанча компаниялар томонидан шунга ўхшаш учар таксилар кашф қилинган эди. Улар “Lilium” учар таксиларидан ўз бортига икки кишидан ортиқ йўловчини сиғдира олмаслиги билан фарқланарди.\n– Аэротаксининг янги ва самарали хизматга лойиқ турини кашф этишда кўп сонли йўловчиларни сиғдира олиш имкониятини изладик, – дейди лойиҳанинг ижрочи директори Дэниел Виганд. Шунингдек, келгусида ҳаво таксисининг мукаммал турини юкхона билан жиҳозлашни режа қилмоқдамиз.\nКомпания ушбу тур ҳаво кемаларини 2020 йилларнинг ўрталарига бориб оммавий ишлаб чиқаришни, ушбу янгилик билан дунёнинг бир неча ривожланган мамлакатларида учар таксилар парвози тизимини жорий этишни режа қилган.\n8 май тонгги хабарлари (фото+видео)


Мулоҳаза | ФайзБоғ - Part 28\nИнтернет оралаб, инстаграм тармоғидаги бир расм ва унга ёзилган изоҳга кўзим тушиб қолди. Унда АҚШдаги бир воқеа баён қилинган. Маълум бўлишича, АҚШлик ректор қора танли талабаларини меҳмонга чақириб, ноқулай аҳволга […]\nКўпқаватли уйлардаги хонадонлар қишда нима билан иситилиши керак, деган саволга барча бирдек жавоб беради: “Албатта, иссиқлик манбаи билан”. Бироқ мана неча йилдирки, ҳатто Самарқанд шаҳрининг кўплаб ҳудудларига иссиқлик етиб бормаётгани […]\n16 сентябрь куни Demir Holding асосчиси Аҳмет Демир Alpha Education ўқув марказида Ўзбекистонда бизнес юритиш бўйича ўз тажрибаси билан бўлишди. У бу йўлда дуч келган қийинчиликлар ва уларни қандай енгиб […]\nХалқ банки: “Банкнинг харажатлари бор. Банкоматлар бир кунда 2–3 марта пул билан узлуксиз таъминланмоқда. Инкассация хизмати пулни олиб бориб банкоматга қўяди, бунинг учун ёқилғи сарфлайди, амортизация ҳам бор”… Маълумки, яқинда […]\nМулоҳаза\t5 комментариев\n2017 йил август ойидаги имтиҳонлардан «қуруқ» чиққан Тошкент молия институти ўз репертуарига содиқ қолган ҳолда янги саҳна кўринишларини намойиш этмокда! Бу галги кўзбўямачилик Институтга янги ўкитувчиларни «ишга олиш», аниқроғи «ишга […]\nИқтисодчилар ишининг бир қисми хатоларнинг олдини олишдан иборат. Бу эса, хатога йўл қўйишга қараганда анчайин қийин (лекин анча қизиқарлироқ) ишдир. Роберт Солоу Ўзбекистонда узоқ вақт эркин конвертациянинг мавжуд бўлмаганлиги бозорга […]\nКўз тегмасин, юртимизнинг бирор ҳафтаси шов шувларсиз ўтмаяпти. Минг шукрки, янгиликларнинг аксарияти позитив, яъни бошқа давлатларнинг хабарлари каби довул, зилзила ва урушлар билан боғлиқ эмас. Ўтган ҳафта ватанимиз гигант қозонда […]


Scorpion фильми рекорд даражада томошабин йиғди - Darakchi\nScorpion фильми рекорд даражада томошабин йиғди\nМАДАНИЯТ 04.12.2018, 09:39\n1 декабрь куни пойтахтимиз кинотеатрларида “Scorpion” триллерининг премьераси бўлиб ўтди.\nИлк уикендда (дам олиш кунларида) картинани томоша қилиш учун кинотеатрларга 15 мингдан ортиқ томошабин ташриф буюрди. Бошқа фильмлар намойишига келадиган томошабинлар сони билан таққослаганда бу кўрсаткич 15-20 баробарга кўп. Алишер Навоий номидаги кино саройи маъмуриятидан маълум қилинишича, киноихласмандларининг талабидан келиб чиққан ҳолда деярли барча кинозалларда беш сменада ҳам “Scorpion” фильми намойиш этилмоқда.\nЭслатиб ўтамиз, Ўзбекистон ёшлар иттифоқи томонидан Мухлиса Азизова режиссёрлигида ишлаб чиқарилган “Scorpion” триллери 27 ноябрь куни IV PROlogue халқаро кинофестивалининг очилишида гала-премьера қилинган эди. Картина шу куннинг ўзидаёқ ўзбек ва хориж киноси вакиллари томонидан юксак эътироф этилди.\nТриллер Тошкент, Бухоро, Санкт-Петербург ва Марокашда суратга олинган.\nЁшлар ўртасида халқаро жиноятчиликка қарши курашишга даъват этувчи фильмда Фарҳод Маҳмудов, Карим Мирҳодиев, Юлдуз Ражабова, Раъно Шодиева каби таниқли актёрлар иштирок этди. Шунингдек, ролларда машҳур туркиялик актёр Мурат Йилдирим ва россиялик актёр Вячеслав Разбегаев роль ижро этган.\nФильм сценарий муаллифи Боб Андервуд (АҚШ), картина оператори Макс Цуи (Германия). Овоз устида ишлаш жараёни «Мосфильм» киноконцерни мутахассислари томонидан амалга оширилган. Ранг-тасвир эса Москванинг Color Kitchen компанияси ҳамкорлигида олиб борилган. Фильмнинг овоз дизайни устида америкалик овоз режиссёри Гери Буржуа ишлаган.